open-index/open-wikipedia-markdown huggingface dataset:
ভূতাত্ত্বিক সময়

thumb|350px|ঘড়ির আকারে ভূতাত্ত্বিক সময়সীমার চিত্র।
thumb|300px|সর্পিলাকারে ভূতাত্ত্বিক সময়সীমার চিত্র
**ভূতাত্ত্বিক সময়** বলতে পৃথিবীর উৎপত্তি থেকে শুরু করে বর্তমান পর্যন্ত পুরো সময়কে বোঝায়। ভূতাত্ত্বিক সময় বা ভূতাত্ত্বিক সময়সীমা (টাইম স্কেল) ব্যবহার করে ভূবিজ্ঞানীরা পৃথিবীতে এ পর্যন্ত সংঘটিত সকল ঘটনা এবং তাদের মধ্যে সম্পর্ক স্থাপনের গবেষণা করে থাকেন। বিজ্ঞানীরা এই সময়কে বিভিন্ন সীমায় বিভক্ত করেছেন এবং প্রতিটি সীমার পৃথক পৃথক নাম দেয়া হয়েছে। বিভিন্ন যুগান্তকারী ঘটনার মাধ্যমে এই সীমাগুলো নির্ণয় করা হয়েছে। এই নিবন্ধে ভূতাত্ত্বিক সময়ের যে সীমা ছক দেয়া হয়েছে তার সবগুলো নাম ও তারিখ ইন্টারন্যাশনাল কমিশন অন স্ট্র্যাটিগ্রাফি কর্তৃক প্রস্তাবিত নামকরণ ব্যবস্থা অনুযায়ী উল্লেখ করা হয়েছে।

তেজস্ক্রিয়মিতি অনুযায়ী বয়স পরীক্ষা করে দেখা গেছে, পৃথিবীর বয়স আনুমানিক ৪৫৭ কোটি বছর। আগেই বলা হয়েছে, সীমা নির্ধারণ করেছে বিভিন্ন যুগান্তকারী ভূতাত্ত্বিক ও জীবাশ্মবিদ্যাগত ঘটনা। এ ধরনের ঘটনার মধ্যে উল্লেখযোগ্য হচ্ছে গণ বিলুপ্তি। উদাহরণস্বরূপ, ক্রিটেশিয়াস যুগ এবং প্যালিওজিন যুগের সীমা নির্ধারণ করেছে একটি বিলুপ্তি ঘটনা যার নাম ক্রিটেশিয়াস-টার্শিয়ারি বিলুপ্তি ঘটনা। এই বিলুপ্তি ঘটনার মাধ্যমে পৃথিবী থেকে ডাইনোসর বিলুপ্ত হয়ে যায়। অতীতে যেতে যেতে যে সময়ের আর কোন নির্ভরযোগ্য জীবাশ্ম রেকর্ড পাওয়া যায় না সে যুগের সীমা নির্ধারণ করা হয় পরম যুগের নীতি অবলম্বন করে।
## পরিভাষা
ভূতাত্ত্বিক সময়কে সামগ্রিকভাবে বলা যায় মহাকাল। মহাকালের প্রাথমিক বিভাজন হল মহাকল্প (supereon), এটিকে আবার পর্যায়ক্রমে কল্প (eon), মহাপর্যায় (era), পর্যায় (period), মহাযুগ (epoch) এবং শেষ পর্যন্ত যুগ (age) নামক এককে বিভক্ত করা হয়েছে।

## চিত্রলৈখিক কালপঞ্জি
প্রথম ও দ্বিতীয় কালপঞ্জি দুটি প্রথমটিরই শাখা। অ্যাসটেরিক্স চিহ্ন দ্বারা তা-ই বোঝানো হয়েছে।

হলোসিন যুগটি এতো কম সময়ের যে এই কালপঞ্জিতে দেখানো সম্ভব নয়।

## পরিবর্ধিত চিত্রায়ন

## তথ্যসূত্র

## বহিঃসংযোগ
* NASA: Geologic Time
* GSA: Geologic Time Scale
* British Geological Survey: Geological Timechart 
* GeoWhen Database 
* International Commission on Stratigraphy Time Scale 
* CHRONOS 
* National Museum of Natural History - Geologic Time 
* SeeGrid: Geological Time Systems  Information model for the geologic time scale
* Exploring Time  from Planck Time to the lifespan of the universe

বিষয়শ্রেণী:ভূতত্ত্ব
বিষয়শ্রেণী:ভূতাত্ত্বিক সময়
বিষয়শ্রেণী:ভূতত্ত্বের কালপঞ্জি
বিষয়শ্রেণী:মূল বিষয়ের নিবন্ধ
বিষয়শ্রেণী:প্রাকৃতিক ইতিহাস
বিষয়শ্রেণী:ভূতাত্ত্বিক কালনির্ণয়
নো কান্ট্রি ফর ওল্ড মেন

নিচের যেকোনটিকে বোঝাতে পারে:

* নো কান্ট্রি ফর ওল্ড মেন (২০০৫), করম্যাক ম্যাকা‌র্থি রচিত উপন্যাস।
* নো কান্ট্রি ফর ওল্ড মেন (চলচ্চিত্র) (২০০৭), কোয়েন ভ্রাতৃদ্বয় কর্তৃক পরিচালিত চলচ্চিত্র।
এশিয়াটিক সোসাইটি (দ্ব্যর্থতা নিরসন)

* এশিয়াটিক সোসাইটি, কলকাতা
* এশিয়াটিক সোসাইটি জাপান
* এশিয়াটিক সোসাইটি বোম্বাই
* বাংলাদেশ এশিয়াটিক সোসাইটি
* রয়্যাল এশিয়াটিক সোসাইটি, লন্ডন
ইউএসএ ১৯৩

**ইউএসএ ১৯৩** (*এনআরওএল-২১* বা *এনআরও লাউঞ্চ-২১* নামেও পরিচিত) একটি মার্কিন সামরিক গোয়েন্দা উপগ্রহ। ২০০৬ সালের ১৪ই ডিসেম্বর এটি উৎক্ষেপণ করা হয়। এটি ইউনাইটেড লাউঞ্চ অ্যালায়েন্স কর্তৃক উৎক্ষেপণকৃত প্রথম নভোযান ছিল। এই কৃত্রিম উপগ্রহটির মালিকানা ছিল মার্কিন ন্যাশনাল রিকনেসাঁ অফিসের হাতে এবং এর গঠন প্রণালী ও উদ্দেশ্য ছিল অনেকটাই গোপনীয়। বিশেষ বিশেষ শ্রেণীর লোকেরাই কেবল এ সম্বন্ধে ভালো জানে।

উৎক্ষেপণের পরপরই এই কৃত্রিম উপগ্রহটির অভ্যন্তরে গোলযোগের সৃষ্টি হয়। অনেক ঝামেলার কথা বিবেচনা করে ২০০৮ সালের ১১ই ফেব্রুয়ারি অবশেষে এটি ইচ্ছাকৃতভাবে ধ্বংস করে ফেলা হয়। এটি ধ্বংস করা হয় বর্তমানে হাওয়াইয়ের পশ্চিমে ভাসমান ইউএসএস লেক এরি নামক যুদ্ধ জাহাজ থেকে উৎক্ষিপ্ত এসএম-৩ নামক ক্ষেপণাস্ত্রের মাধ্যমে। এই ঘটনার মাধ্যমে যুক্তরাষ্ট্র ও চীনের মাঝে বিরাজমান সন্দেহ আরও ঘনীভূত হয়। অনেকেই মনে করেছেন এ ধরনের ধ্বংসলীলা যুক্তরাষ্ট্র, চীন ও রাশিয়ার মধ্যে সম্ভাব্য মহাকাশ যুদ্ধকে উস্কে দেবে।

## তথ্যসূত্র

## বহিঃসংযোগ
* 
* ‎
* জারিয়া: ইউএসএ-১৯৩ এর ইন্টারসেপশনের মানচিত্র ও ডাইজেস্ট 
* পরিকল্পিত ধ্বংসের সংবাদ সম্মিলনীর ভিডিও
* লোকাল ভিউয়িং অপরচুনিটিস: Heavens-Above.com
* সিএনএন: U.S. to shoot down satellite Wednesday, official says 
* Satobs.org: ''প্রক্ষেপণ পথের ছক''

বিষয়শ্রেণী:মার্কিন গোয়েন্দা উপগ্রহ
বিষয়শ্রেণী:ধ্বংসপ্রাপ্ত কৃত্রিম উপগ্রহ
হিন্দু স্কুল, কলকাতা

thumb|হিন্দু স্কুল, কলকাতা।
**হিন্দু স্কুল** ভারতের পশ্চিমবঙ্গ রাজ্যের কলকাতা শহরে অবস্থিত একটি বিদ্যালয়। এটি কলকাতার প্রাচীনতম আধুনিক বিদ্যালয় এবং ভারতের প্রাচীনতম বিদ্যালয়গুলির অন্যতম। একইসঙ্গে এটি পশ্চিমবঙ্গের অন্যতম শ্রেষ্ঠ ও ভারতের শ্রেষ্ঠতম সরকারি বিদ্যালয়গুলির মধ্যে একটি। এটি কলকাতার কলেজ স্ট্রিট (কলকাতা) অঞ্চলে অবস্থিত। এটি ইংরাজি ১৮১৭ সালে প্রতিষ্ঠিত হওয়ার পরে বহু কৃতিবিদ্য ছাত্র উপহার দিয়েছে। ইংরাজি ১৮১৭ খ্রীষ্টাব্দে প্রতিষ্ঠিত এই বিদ্যায়তনকে প্রাচ্যের ইটন নামে অভিহিত করা হয়।

## অবকাঠামো
হিন্দু স্কুলে প্রথম শ্রেণি থেকে দ্বাদশ শ্রেণি পর্যন্ত কেবলমাত্র ছাত্রদের পড়ানো হয়। এটি প্রকৃতপক্ষে একটি সরকারি স্কুল। এই স্কুলে বিশালাকার শ্রেণিকক্ষ, ল্যাবরেটরি, লাইব্রেরী আছে। প্রাথমিক স্তরের শিক্ষা সরাসরি পশ্চিমবঙ্গ সরকার কর্তৃক নিয়ন্ত্রিত হয়। মাধ্যমিক স্তরের শিক্ষা পশ্চিমবঙ্গ মধ্যশিক্ষা পর্ষদের পাঠ্যসূচি অনুযায়ী হয়ে থাকে। উচ্চমাধ্যমিক স্তরের শিক্ষা পশ্চিমবঙ্গ উচ্চমাধ্যমিক শিক্ষা সংসদের পাঠক্রম অনুযায়ী হয়। শিক্ষার প্রধান ভাষা বাংলা।

## ছাত্র সংখ্যা
২০২৪ শিক্ষাবর্ষে এই স্কুলে প্রথম শ্রেণি থেকে পঞ্চম শ্রেণি পর্যন্ত ৫০০ জন ছাত্র পড়াশোনা করে। ষষ্ঠ শ্রেণি থেকে দ্বাদশ শ্রেণি পর্যন্ত ছাত্র সংখ্যা ৮০০ জন। মোট ছাত্রসংখ্যা ১৩০০ জন।

## প্রাক্তন শিক্ষার্থী
* শিবপ্রসাদ মুখোপাধ্যায়
* সত্যেন্দ্রনাথ বসু
* তুষারকান্তি ঘোষ
* গণেন্দ্রনাথ ঠাকুর

## তথ্যসূত্র

বিষয়শ্রেণী:পশ্চিমবঙ্গের বিদ্যালয়
বিষয়শ্রেণী:কলকাতার বিদ্যালয়
বিষয়শ্রেণী:পশ্চিমবঙ্গের শিক্ষাপ্রতিষ্ঠান
বিষয়শ্রেণী:বাংলার নবজাগরণ
বিষয়শ্রেণী:১৮১৭-এ ব্রিটিশ ভারতে প্রতিষ্ঠিত
বিষয়শ্রেণী:ভারতের বালক বিদ্যালয়
বিষয়শ্রেণী:কলকাতার উচ্চ বিদ্যালয় ও মাধ্যমিক বিদ্যালয়
বিষয়শ্রেণী:১৮১৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কলকাতায় হিন্দুধর্ম
বিষয়শ্রেণী:হিন্দু বিশ্ববিদ্যালয় ও কলেজ
বিষয়শ্রেণী:প্রেসিডেন্সি বিশ্ববিদ্যালয়, কলকাতা
সিটি কলেজ (দ্ব্যর্থতা নিরসন)

**সিটি কলেজ** ভারত, বাংলাদেশের ও অন্যথা 'সিটি কলেজ' নামের শিক্ষা প্রতিষ্ঠানগুলিকেই নির্দেশ করে:-

* সিটি কলেজ, কলকাতা, কলকাতার আমহার্স্ট স্ট্রীটে অবস্থিত।
* সিটি কলেজ অফ কমার্স অ্যান্ড বিজনেস অ্যাডমিনিস্ট্রেশন, কলকাতার কলেজ স্ট্রীটে অবস্থিত।
* ঢাকা সিটি কলেজ, বাংলাদেশের ঢাকায় অবস্থিত।
* সরকারি সিটি কলেজ, চট্টগ্রাম - বাংলাদেশের চট্টগ্রাম শহরে অবস্থিত।
* রাজশাহী সিটি কলেজ, বাংলাদেশের রাজশাহী শহরে অবস্থিত।
* বরিশাল সিটি কলেজ, বাংলাদেশের বরিশাল শহরে অবস্থিত।
* সাতক্ষীরা সিটি কলেজ
* যশোর সরকারি সিটি কলেজ
* কুমিল্লা সরকারি সিটি কলেজ
* রংপুর সরকারি সিটি কলেজ
* নবাবগঞ্জ সিটি কলেজ
* কুষ্টিয়া সিটি কলেজ
* নাটোর সিটি কলেজ
* আবদুল কাদির মোল্লা সিটি কলেজ
* রংপুর সিটি কলেজ, রংপুর
* দিনাজপুর সরকারি সিটি কলেজ
* সরকারি মজিদ মেমোরিয়াল সিটি কলেজ
* কক্সবাজার সিটি কলেজ
প্যাথস অব গ্লোরি

**প্যাথ্‌স অফ গ্লোরি** স্ট্যানলি কুবরিক পরিচালিত একটি সাদাকালো যুদ্ধভিত্তিক চলচ্চিত্র। প্রথম বিশ্বযুদ্ধের পটভূমিকায় নির্মিত এই চলচ্চিত্রটি ১৯৫৭ সালে মুক্তি পায়। হামফ্রে কব রচিত একই নামের একটি উপন্যাসের কাহিনী অবলম্বনে এটি নির্মাণ করা হয়েছে।

১৯৯২ সালে মার্কিন যুক্তরাষ্ট্রের লাইব্রেরি অফ কংগ্রেস এই ছবিটিকে "সাংস্কৃতিক, ঐতিহাসিক ও নৈসর্গিক দৃষ্টিভঙ্গিতে তাৎপর্যপূর্ণ" হিসেবে ঘোষণা করে। একই সাথে এটি সংরক্ষণের জন্য ইউনাইটেড স্টেট্‌স ন্যাশনাল ফিল্ম রেজিস্ট্রিতে নিবন্ধিত হয়। ২০০৪ সালের অক্টোবর ও নভেম্বরে ব্রিটিশ ফিল্ম ইনস্টিটিউট এই ছবিটি লন্ডন চলচ্চিত্র উৎসবে প্রদর্শন করে। ছবিটির মূল নির্মাণ উপাদানের অনেক কিছু হারিয়ে গেছে। তথাপি আধুনিক চলচ্চিত্র অঙ্গণে এটিকে সংরক্ষণের জন্য যথাযথ উদ্যোগ নেয়া হয়েছে। লস অ্যাঞ্জেলেসের কয়েকটি স্টুডিও এটিকে নতুনভাবে সংরক্ষণ করেছেন এবং এই সংরক্ষণের শুরুতে স্ট্যানলি কুবরিকের বিধবা স্ত্রী কিস্ট্রিয়ানের উপস্থিতি রয়েছে। ক্রিস্টিয়ান মূল চলচ্চিত্রে শেষ কয়েক মিনিট অভিনয় করেছিল।

## চরিত্রায়নে
* কির্ক ডগলাস - কর্নেল ডেক্স
* রাল্‌ফ মিকার - কর্পোরাল ফিলিপি প্যারিস
* অ্যাডল্‌ফ মেনেউ - জেনারেল জর্জ ব্রুলো
* জর্জ ম্যাকরেডি - জেনারেল পল মিরু
* ওয়েইন মরিস - লেফটেন্যান্ট রজেট
* রিচার্ড এন্ডারসন - মেজর সেন্ট-অবান
* জো টার্কেল - প্রাইভেট পিয়েরে আর্নো
* ক্রিস্টিয়ান কুবরিক - জার্মান গায়িকা
* জেরি হসনার - ক্যাফের প্রোপ্রায়েটর
* পিটার ক্যাপেল - কোর্ট মার্শালের বিচারক ও শুরুর সময়ের বর্ণনাকারী
* এমিল মায়ার - ফাদার ডুপ্রে
* বার্ট ফ্রিড - সার্জেন্ট বুলেঙ্গার
* কেম ডিব্‌স - প্রাইভেট লিজুঁ
* টিমোথি ক্যারি - প্রাইভেট মরিস ফেরল
* ফ্রেড বেল - শেলের আঘাতের শিকার সৈনিক

## বহিঃসংযোগ

*
*
*
*
*
*
*
*
*
*
*
*
*
*

বিষয়শ্রেণী:১৯৫৭-এর চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:স্ট্যানলি কুবরিক পরিচালিত চলচ্চিত্র
বিষয়শ্রেণী:ইউনাইটেড স্টেট্‌স ন্যাশনাল ফিল্ম রেজিস্ট্রি
বিষয়শ্রেণী:প্রথম বিশ্বযুদ্ধ সম্পর্কে যুদ্ধবিরোধী চলচ্চিত্র
বিষয়শ্রেণী:মার্কিন যুদ্ধভিত্তিক চলচ্চিত্র
বিষয়শ্রেণী:বিবাচনকৃত চলচ্চিত্র
বিষয়শ্রেণী:প্রথম বিশ্বযুদ্ধের চলচ্চিত্র
বিষয়শ্রেণী:১৯৫০-এর দশকের ইংরেজি ভাষার চলচ্চিত্র
বিষয়শ্রেণী:মৃত্যুদণ্ড সম্পর্কে চলচ্চিত্র
বিষয়শ্রেণী:মার্কিন উপন্যাস অবলম্বনে চলচ্চিত্র
বিষয়শ্রেণী:ফ্রান্সের পটভূমিতে চলচ্চিত্র
বিষয়শ্রেণী:স্ট্যানলি কুবরিকের চিত্রনাট্য
বিষয়শ্রেণী:ইউনাইটেড আর্টিস্ট্‌সের চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বিষয়শ্রেণী:১৯৫০-এর দশকের মার্কিন চলচ্চিত্র
আনন্দমোহন কলেজ (দ্ব্যর্থতা নিরসন)

**আনন্দমোহন কলেজ** ভারত ও বাংলাদেশের দুইটি শিক্ষা প্রতিষ্ঠানকেই নির্দেশ করে:

* আনন্দমোহন কলেজ (কলকাতা): আনন্দমোহন বসুর নামে কলকাতার আনন্দমোহন কলেজ, সিটি কলেজ (আমহারস্ট স্ট্রীট)-এর সান্ধ্য বিভাগের নাম।
* আনন্দ মোহন কলেজ, ময়মনসিংহ: ১৮৮৩ সালে আনন্দমোহন বসু দ্বারা প্রতিষ্ঠিত ময়মনসিংহ ইনস্টিটিউশন, যার বর্তমান নাম আনন্দ মোহন কলেজ।
আনন্দমোহন কলেজ (কলকাতা)

**আনন্দ মোহন কলেজ**(Ananda Mohan College): সিটি কলেজ (আমহার্স্ট স্ট্রিট)-এর সান্ধ্য বিভাগের নাম। কলকাতার এক স্নাতক পর্যায়ের কলেজ, এটি কলকাতা বিশ্ববিদ্যালয়ের অধিভুক্ত। কলেজটি কলকাতার রাজা রামমোহন সরণিতে অবস্থিত। ১৮৭৯ সালের ৬ জানুয়ারি সাধারণ ব্রাহ্মসমাজের পণ্ডিত শিবনাথ শাস্ত্রী ও স্যার সুরেন্দ্রনাথ ব্যানার্জীর সহযোগিতায় প্রথমে আনন্দমোহন বসু সিটি স্কুল প্রতিষ্ঠিত হয়। এর মাত্র দু'বছর পরেই ১৮৮১ সালে স্কুলটি কলেজে উন্নীত হয়ে সিটি কলেজ নামে নামাঙ্কিত হয়। বর্তমানের নতুন বাড়িটি ১৯১৭ সালে নির্মিত হয় ও ১৯১৮ সালে বাড়িটিতে কলেজের উদ্বোধন করা হয়। ১৯৬১ সালে কলেজেটির সান্ধ্য বিভাগ আনন্দ মোহন কলেজ নামে স্বীকৃতি লাভ করে।

## উল্লেখযোগ্য শিক্ষক
* প্রশান্তকুমার পাল রবীন্দ্রজীবনীকার
* অরূপরতন ভট্টাচার্য গণিতজ্ঞ ও বিজ্ঞানী

## তথ্যসূত্র

বিষয়শ্রেণী:কলকাতার কলেজ
বিষয়শ্রেণী:পশ্চিমবঙ্গের কলেজ
বিষয়শ্রেণী:পশ্চিমবঙ্গের শিক্ষাপ্রতিষ্ঠান
বিষয়শ্রেণী:১৯৬১-এ পশ্চিমবঙ্গে প্রতিষ্ঠিত
বিষয়শ্রেণী:কলকাতার বিশ্ববিদ্যালয় ও কলেজ
বিষয়শ্রেণী:বাংলার নবজাগরণের সঙ্গে যুক্ত শিক্ষাপ্রতিষ্ঠান
বিষয়শ্রেণী:১৯৬১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কলকাতা বিশ্ববিদ্যালয়ের অধিভুক্ত
বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
ডেনমার্ক প্রণালি

thumb|250px|মানচিত্রে ডেনমার্ক প্রণালির অবস্থান
**ডেনমার্ক প্রণালি** (ডেনীয় ভাষায়: Danmarksstrædet, আইসল্যান্ডীয় ভাষায়: Grænlandssund) উত্তর-পশ্চিমে গ্রিনল্যান্ড এবং দক্ষিণ-পূর্বে আইসল্যান্ডের মধ্যে অবস্থিত একটি জলপ্রণালি। এর কিয়দংশ সুমেরুবৃত্তের উত্তরে অবস্থিত। এটি উত্তর মহাসাগরকে উত্তর আটলান্টিক মহাসাগরের সাথে সংযুক্ত করেছে। এর সবচেয়ে সরু অংশটি ২৯০ কিলোমিটার প্রশস্ত। প্রণালিটি উত্তরে গ্রিনল্যান্ড সাগর থেকে শুরু হয়ে দক্ষিণে ৩০০ কিলোমিটার পর্যন্ত প্রসারিত হয়ে উত্তর আটলান্টিক সাগরের উন্মুক্ত পানিতে গিয়ে মিশেছে। প্রণালিটির পশ্চিম ধার ঘেঁষে শীতল পূর্ব গ্রিনল্যান্ড সমুদ্রস্রোত দক্ষিণ দিক বরাবর প্রবাহিত হয় এবং উত্তর মহাসাগর ও গ্রিনল্যান্ডের বরফটুপি থেকে হিমবাহ বয়ে নিয়ে আসে। অন্যদিকে আইসল্যান্ডের উপকূল ঘেঁষে অপেক্ষাকৃত উষ্ণ ইর্মিঙ্গার সমুদ্রস্রোতের একটি শাখা উত্তর দিকে প্রবাহিত হয়।

## দ্বিতীয় বিশ্বযুদ্ধে ভূমিকা
দ্বিতীয় বিশ্বযুদ্ধের সময় ১৯৪১ সালের ২৪শে মে ডেনমার্ক প্রণালির যুদ্ধ সংঘটিত হয়। এখানে জার্মান যুদ্ধজাহাজ *বিসমার্ক* ব্রিটিশ যুদ্ধ-ক্রুজার *এইচএমএস হুড*-কে ডুবিয়ে দেয়। ক্রুজারটি বিস্ফোরিত হয়ে বহু প্রাণহানি ঘটে এবং নিকটবর্তী ব্রিটিশ যুদ্ধজাহাজ *প্রিন্স অফ ওয়েলস*-এর ব্যাপক ক্ষতিসাধন করে। বিসমার্ক যুদ্ধজাহাজ সফলভাবে ডেনমার্ক প্রণালির মধ্য দিয়ে আটলান্টিক মহাসাগরে প্রবেশ করতে সক্ষম হয়, কিন্তু যুদ্ধের ফলে ক্ষতিগ্রস্ত হওয়ায় ব্রিটিশ নৌবহরের আর কোন ক্ষতি করতে পারেনি, যা সেটির মূল উদ্দেশ্য ছিল।

## বিশ্বের বৃহত্তম জলপ্রপাত
ডেনমার্ক প্রণালির আইসল্যান্ড ও গ্রিনল্যান্ডের মধ্যে পানির নিচে বিশ্বের বৃহত্তম জলপ্রপাতের সন্ধান পাওয়া গেছে। এই জলপ্রপাতের চূড়া থেকে সমুদ্রের তলদেশের গভীরতা প্রায় সাড়ে ১১ হাজার ফুট, যা ভেনেজুয়েলায় অবস্থিত বিশ্বের সবচেয়ে উঁচু জলপ্রপাত অ্যাঞ্জেলের উচ্চতার (৩২১২ ফুট) চেয়েও বেশি। পানির নিচে থাকা এই জলপ্রপাত প্রায় ১৭ হাজার ৫০০ থেকে ১১ হাজার ৫০০ বছর আগে তৈরি হয়েছিল বলে ধারণা করা হচ্ছে। এই জলপ্রপাতে প্রতি সেকেন্ডে ১ দশমিক ৬ ফুট বেগে পানি প্রবাহিত হচ্ছে, যেখানে নায়াগ্রা জলপ্রপাতে প্রতি সেকেন্ডে ১০০ ফুট পানির গতি দেখা যায়।

## তথ্যসূত্র

বিষয়শ্রেণী:আইসল্যান্ডের ভূমিরূপ
বিষয়শ্রেণী:গ্রিনল্যান্ডের ভূমিরূপ
বিষয়শ্রেণী:ইউরোপীয় সাগর
বিষয়শ্রেণী:উত্তর আমেরিকার সাগর
বিষয়শ্রেণী:আন্তর্জাতিক প্রণালি
বিষয়শ্রেণী:উত্তর আমেরিকার ভূগোল
বিষয়শ্রেণী:উত্তর মহাসাগরের প্রণালি
আইসল্যান্ডীয় নিম্নচাপ

থাম্ব|250px|একটি আইসল্যান্ডীয় ঘূর্ণিঝড়, ২০০৩ সালের ৪ঠা সেপ্টেম্বরে তোলা ছবি
**আইসল্যান্ডীয় নিম্নচাপ** () আইসল্যান্ড ও দক্ষিণ গ্রীনল্যান্ডের মধ্যবর্তী অঞ্চলে অবস্থিত প্রায়-স্থায়ী একটি বড় নিম্নচাপ অঞ্চলের কেন্দ্র। উত্তর গোলার্ধের শীতকালে এটি ব্যারেন্ট্‌স সাগর পর্যন্ত প্রসারিত হয়। শীতকালে মহাসাগরের তাপমাত্রা মহাদেশগুলির তুলনায় বেশ উষ্ণ থাকে এবং তাপমাত্রার এই পার্থক্যের কারণেই আইসল্যান্ডীয় নিম্নচাপের সৃষ্টি হয়। নিম্নচাপটি উত্তর আটলান্টিক মহাসাগরের বায়ুপ্রবাহ অনেকাংশে নিয়ন্ত্রণ করে এবং বহু শীতকালীন ঘূর্ণিঝড়ের জন্ম দেয়। গ্রীষ্মকালে নিম্নচাপটি দুর্বল হয়ে পড়ে এবং দুইটি ভিন্ন কেন্দ্রে ভাগ হয়ে যায়; একটি কেন্দ্র ডেভিস প্রণালী এবং অপরটি আইসল্যান্ডের পশ্চিমে অবস্থান নেয়। জানুয়ারি মাসে এটির গড় বায়ুচাপ ৯৯৬ মিলিবার। উপসাগরীয় সমুদ্রস্রোত আইসল্যান্ডীয় নিম্নচাপটিকে উত্তরদিকে সরিয়ে দেয়। নিম্নচাপটি উত্তর আটলান্টিক আন্দোলনের একটি মেরু গঠন করেছে; অপর মেরুটি হল আজোরেস উচ্চচাপ।

## আরও দেখুন
* কোনা নিম্নচাপ

## তথ্যসূত্র

* National Snow and Ice Data Center

বিষয়শ্রেণী:জলবায়ুবিজ্ঞান
বিষয়শ্রেণী:আটলান্টিক মহাসাগর
বিষয়শ্রেণী:ব্যারেন্টস সাগর
বিষয়শ্রেণী:গ্রিনল্যান্ডের ভূগোল
বিষয়শ্রেণী:আইসল্যান্ডের জলবায়ু
বিষয়শ্রেণী:কানাডার জলবায়ু
বিষয়শ্রেণী:আঞ্চলিক জলবায়ুর প্রভাব
বিষয়শ্রেণী:ঘূর্ণিঝড়ের ধরন
ভাত্‌নাইয়োকুত্‌ল

thumb|200px|উপগ্রহ থেকে তোলা আইসল্যান্ডের ছবি; নিচে ডানে সাদা এলাকাটি ভাত্‌নাইয়োকুত্‌ল
thumb|200px|ভাত্‌নাইয়োকুত্‌ল (আরও কাছ থেকে তোলা উপগ্রহ চিত্র)
[thumb|200px|ভাত্‌নাইয়োকুত্‌ল হিমবাহে অবস্থিত [গ্রিম্‌সভোত্‌ন আগ্নেয়গিরি]]
thumb|200px|ভাত্‌নাইয়োকুত্‌ল
[thumb|200px|[ইয়োখুলসাওরলৌন-এ যাওয়ার রাস্তা থেকে ভাত্‌নাইয়োকুত্‌ল-এর দৃশ্য]]
**ভাত্‌নাইয়োকুত্‌ল** (আইসল্যান্ডীয় ভাষায়: Vatnajökull আ-ধ্ব-ব: ) দক্ষিণ-পূর্ব আইসল্যান্ডে অবস্থিত একটি বিস্তীর্ণ বরফক্ষেত্র। এটি আইসল্যান্ড ও ইউরোপের বৃহত্তম হিমবাহ। এর আয়তন প্রায় ৮,৪০০ বর্গ কিলোমিটার, যা আইসল্যান্ডের আয়তনের প্রায় ৮%। এখানকার বরফের গড় পুরুত্ব ৪০০ মিটার এবং সর্বোচ্চ পুরুত্ব ১০০০ মিটার। ক্ষেত্রটির পৃষ্ঠ বেশির ভাগ স্থানেই সমুদ্রতল থেকে প্রায় ৫০০০ ফুট উচ্চতায় অবস্থিত। দক্ষিণে ওরায়েফাইয়োকুত্‌ল (Öræfajökull) হিমবাহ এলাকায় এটির উচ্চতা বৃদ্ধি পেয়েছে এবং এখানেই ২,১১০ মিটার উচ্চতাবিশিষ্ট আইসল্যান্ডের সর্বোচ্চ শৃঙ্গ খ্‌ভান্নাটাল্‌শনুখুর (Hvannadalshnúkur) অবস্থিত।

গোটা বরফক্ষেত্র জুড়েই বহু সক্রিয় আগ্নেয়গিরি রয়েছে। এই আগ্নেয়গিরির উত্তাপে বরফ গলে যে পানি হয়, সেগুলি থেকে শত শত নদীর সৃষ্টি হয়েছে। এই নদীগুলির মধ্যে থিয়ৌর্সাও (Thjórsá), স্খিয়ালফান্টাফ্লিয়ৌত (Skjálfandafljót), ফিয়োৎলুম (Fjöllum), ইয়োকুলসাও আও দাই (Jökulsá á Dai) এবং লাগারফ্লিয়ৌত (Lagarfljót) উল্লেখযোগ্য। বরফক্ষেত্র ও সাগরের মাঝখানে একচিলতে ভূমি আছে, কিন্তু বরফগলা পানি, বরফের তলে অবস্থিত উষ্ণ প্রস্রবণের কারণে হিমবাহের বিস্ফোরণ, ইত্যাদি কারণে এই ভূমির উপর দিয়ে বহুদিন যাবৎ কোন রাস্তা নির্মাণ করা যায়নি। শেষ পর্যন্ত ১৯৭০-এর দশকের মাঝে এসে রাস্তাটি নির্মাণ সম্ভব হয় এবং এর ফলে সমগ্র আইসল্যান্ড বেষ্টনকারী মহাসড়ক নির্মাণ সমাপ্ত হয়।

বরফ ক্ষেত্রটির তলদেশে অবস্থিত বৃহত্তম গ্রিম্‌সভোত্‌ন আগ্নেয়গিরিতে কিছুদিন পর পরই অগ্ন্যুৎপাত হয়, যার ফলে এর আশেপাশের বরফ গলে গিয়ে হ্রদের সৃষ্টি হয়। এই হ্রদটি মাঝেমাঝে চারপাশের বরফের প্রাচীর ভেদ করে বেরিয়ে আসে এবং ইয়োখুলখ্‌লাউপ নামের ভয়াবহ বন্যার সৃষ্টি করে। ১৯৩৪ ও ১৯৩৮ সালের অগ্ন্যুৎপাতের সময় ইয়োখুলখ্‌লাউপের নিঃসরণের পরিমাণ প্রতি সেকেন্ডে ৫০,০০০ ঘনমিটার পর্যন্ত পৌঁছেছিল। বিংশ শতাব্দীতে প্রতি ৫ থেকে ১০ বছর অন্তর একটি করে ইয়োখুলখ্‌লাউপ ঘটেছে।

জলবায়ুর পরিবর্তন ও আগ্নেয় কর্মকাণ্ডের ফলে ভাত্‌নাইয়োকুত্‌লের আয়তন সম্প্রতি হ্রাস পাচ্ছে।

বিষয়শ্রেণী:আইসল্যান্ডের উচ্চভূমি
বিষয়শ্রেণী:আইসল্যান্ডের হিমবাহ
থিয়ৌর্সাও নদী

thumb|right|300px|থিয়ৌর্সাও নদী, থিয়ৌর্সাওর্টালুরের কাছে
right|thumb|300px|থিয়ৌর্সাও নদী; দিগন্তে ডানদিকে এইয়াফিয়াৎলাইয়োকুত্‌ল হিমবাহ এবং বাম দিকে থিন্টাফিয়াৎলাইয়োকুত্‌ল হিমবাহ
**থিয়ৌর্সাও নদী** (আইসল্যান্ডীয় ভাষায়: Þjórsá) আইসল্যান্ডের দীর্ঘতম নদী। এটি কেন্দ্রীয় মালভূমিতে হফ্‌স হিমবাহের উত্তর-পূর্বে উৎপত্তিলাভ করে দক্ষিণ-পশ্চিমে ২৩০ কিলোমিটার প্রবাহিত অয়ে সেলফস-এর দক্ষিণ-পূর্বে আটলান্টিক মহাসাগরে পতিত হয়েছে। থিয়ৌর্সাও নদী এবং এর বৃহত্তম উপনদী থুংগনা নদী ভাত্‌না, হফ্‌স এবং আরও অনেকগুলি ছোট ছোট হিমবাহের বরফগলা পানি বহন করে নিয়ে আসে এবং প্রায় ৭,৫৩০ বর্গ কিলোমিটার আয়তনের অববাহিকা এলাকা বিধৌত করে। এই নদীবিধৌত এলাকার নিম্ন তৃতীয়াংশেই আইসল্যান্ডের সবচেয়ে নিবিড় খামার এলাকা অবস্থিত। দক্ষিণ-পশ্চিমের জনবহুল অঞ্চলে অবস্থিত বলে এবং আকারে বড় বলে অন্য যেকোন নদীর তুলনায় থিয়ৌর্সাও নদী থেকেই সবচেয়ে বেশি জলবিদ্যুৎ উৎপাদন করা হয়।

আইসল্যান্ডকে বেষ্টনকারী মহাসড়ক খ্‌রিংভেগুর (hringvegur) সেলফস ও খেল্লা শহরের কাছে একটি সেতুর মাধ্যমে নদীটি অতিক্রম করেছে।

বিষয়শ্রেণী:আইসল্যান্ডের নদী
ভেস্টমান্না দ্বীপপুঞ্জ

thumb|right|300px|আইসল্যান্ডের মানচিত্রে ভেস্টমান্না দ্বীপপুঞ্জের অবস্থান
right|thumb|300px|গ্রীষ্মে আইসল্যান্ডের দক্ষিণ উপকূলের সৈকত থেকে দিগন্তের কাছে ভেস্টমান্না দ্বীপগুলি দেখা যাচ্ছে**ভেস্টমান্না দ্বীপপুঞ্জ** () আইসল্যান্ডের দক্ষিণ উপকূলের নিকটে উত্তর আটলান্টিক মহাসাগরে অবস্থিত ১৪টি ক্ষুদ্র দ্বীপের সমষ্টি। এদের সামগ্রিক আয়তন প্রায় ২১ বর্গকিলোমিটার। শিলাময় ও বিরান এই দ্বীপগুলি আগ্নেয় প্রকৃতির। খাড়া পাহাড়ী ধারগুলি আটলান্টিক মহাসাগর থেকে সোজা প্রায় ৩০০ মিটার উঁচুতে উঠে গেছে।

দ্বীপগুলির মধ্যে সবচেয়ে বড়টির নাম হেইমায়েই (আয়তন ১৩.৪ বর্গকিলোমিটার)। এটির দৈর্ঘ্য প্রায় ৬ কিমি। কেবল এই দ্বীপটিতেই মানুষের বসতি আছে। এই দ্বীপে ভেস্টমান্নায়েইয়ার শহর অবস্থিত। ১৯৬৩-৬৭ সালে দ্বীপপুঞ্জটির ২৩ কিলোমিটার দক্ষিণ-পশ্চিমে আগ্নেয় দ্বীপ সুর্ৎসেই-এর আবির্ভাব ঘটে এবং দ্বীপগুলি আগ্নেয়ভস্মে চাপা পড়ে যায়।

বিষয়শ্রেণী:দ্বীপপুঞ্জ
ভেস্টমান্নায়েইয়ার

right|thumb|300px|ভেস্টমান্নায়েইয়ার শহর**ভেস্টমান্নায়েইয়ার** (আইসল্যান্ডীয় ভাষায়: Vestmannaeyjar) আইসল্যান্ডের মূল ভূখণ্ডের দক্ষিণে উত্তর আটলান্টিক মহাসাগরে ভেস্টমান্না দ্বীপপুঞ্জের বৃহত্তম দ্বীপ হেইমায়েই দ্বীপে অবস্থিত একটি শহর। এটি অপেক্ষাকৃত প্রাচীন একটি আইসল্যান্ডীয় বসতি; প্রথমে এখানে একটি জেলে গ্রাম ছিল। শহরটিতে মূলত কড মাছ ধরা ও প্রক্রিয়াজাত করা হয়। ১৯০৮ সালে আইসল্যান্ডের প্রথম মাছ হিমায়িত করার কারখানা এখানে স্থাপন করা হয়।

এই শহর ইতিহাসে অনেকবার বিপর্যয়ের সম্মুখীন হয়েছে। ১৫শ শতকে শহরটিতে প্রায়ই ইংরেজ জলদস্যুরা লুটতরাজ চালাত। ১৬২৭ সালে আলজেরীয় জলদস্যুরা এটি আক্রমণ করে এবং এখানকার অনেককে দাস হিসেবে ধরে নিয়ে যায়। ১৯৬৩ সালে সুর্ৎসেই আগ্নেয় দ্বীপটি যখন সাগরের তলদেশ থেকে উপরে উঠে আসে, তখন শহরটি আগ্নেয়ভস্মে ঢাকা পড়ে যায়। ১৯৭৩ সালের জানুয়ারি মাসে অনেকদিন ধরে সুপ্ত হেলগাফেল আগ্নেয়গিরির পার্শ্বদেশের প্রায় ১ মাইল দীর্ঘ ফাটল থেকে আবার অগ্ন্যুৎপাত শুরু হয় এবং শহরটি ভস্মচাপা পড়ে। অনেক অধিবাসী তখন শহর ত্যাগ করেন। জুন মাসে অগ্ন্যুৎপাত থেমে যাওয়ার পর তারা আবার ফিরে আসেন এবং শহরের দালানকোঠার উপর জমা হওয়া পুরু ভস্মের স্তর সরান। বর্তমানে শহরটি এই বিপর্যয় সম্পূর্ণ কাটিয়ে উঠেছে। এখানে প্রায় ৪০০০ লোকের বাস।

## বহিঃসংযোগ
* ভেস্টমান্নায়েইয়ার শহরের মিউনিসিপাল ওয়েবসাইট

বিষয়শ্রেণী:আইসল্যান্ডের শহর
থিংভেৎলির

**থিংভেৎলির** (আইসল্যান্ডীয় ভাষায়: Þingvellir; Þing 'সংসদ', vellir 'সমভূমি') আইসল্যান্ডের একটি ঐতিহাসিকভাবে গুরুত্বপূর্ণ স্থান। এটি দক্ষিণ-পশ্চিম আইসল্যান্ডে, থিংভাৎলাভাত্‌ন হ্রদের উত্তর উপকূলে অবস্থিত। ৯৩০ থেকে ১৭৯৮ সাল পর্যন্ত এটি আইসল্যান্ডের আইনসভা আলথিং-এর বাৎসরিক মিলনস্থল ছিল। বর্তমানে প্রাচীন ভবনগুলির সামান্যই অবশিষ্ট আছে। আইসল্যান্ডের অতীত ইতিহাস-বিজড়িত স্থানটিকে বর্তমানে একটি জাতীয় উদ্যানের মর্যাদা দেয়া হয়েছে।

১৯৪৪ সালের ১৭ই জুন এই থিংভেৎলিরেই আইসল্যান্ড প্রজাতন্ত্রের স্বাধীনতা ঘোষণা করা হয়। এছাড়াও এখানে আইসল্যান্ডের প্রধানমন্ত্রীর গ্রীষ্মকালীন ছুটি কাটানোর আবাসস্থল আছে।

বিষয়শ্রেণী:আইসল্যান্ডের ইতিহাস
বিষয়শ্রেণী:আইসল্যান্ডের জাতীয় উদ্যান
বিষয়শ্রেণী:আইসল্যান্ডের বিশ্ব ঐতিহ্যবাহী স্থান
সিগলুফিয়োর্দুর

**Siglufjörður, Iceland**




Town seal

*[[Nickname]]: "Síldarbærinn" (Herring Town), Sigló*

   250px|

   200px|
   Location of Siglufjörður in Iceland

CountyEyjafjarðarsýsla
ConstituencyNortheast

Area 155 km² ( 59.85&nbsp;mi²) 

  Population
  1,438

  Density
   9.28/km² 

Postal code580

Latitude / Longitude 



Municipal website


**সিগলুফিয়োর্দুর** (আইসল্যান্ডীয় ভাষায়: Siglufjörður) উত্তর আইসল্যান্ডের শহর। এটি গ্রিনল্যান্ড সাগরের একটি ছোট খাঁড়ির তীরে অবস্থিত। শহরটি আইসল্যান্ডের অন্যান্য অংশ থেকে খানিকটা বিচ্ছিন্ন। ১৯৪০ ও ১৯৫০-এর দশকে এটি একটি প্রধান মৎস্য বন্দর ছিল। তখন এটি ছিল আইসল্যান্ডের হেরিং মাছ শিল্পের কেন্দ্র। এখানে অনেকগুলি হিমায়ন ও মাছ প্রক্রিয়াকরণ কারখানা ছিল। এখান থেকে হেরিংজাত খাবার ও তেল রপ্তানি করা হত। ১৯৭০ সালের পর হেরিং শিকারের পরিমাণ কমে যাওয়ায় এই শিল্পের গুরুত্ব হ্রাস পায়। বর্তমানে লোকসংখ্যা প্রায় ১৪০০।

আইসল্যান্ড সরকার শহরের জনসংখ্যা হ্রাস প্রতিরোধকল্পে শহরটির সাথে আইসল্যান্ডের বাকী অংশের সড়ক যোগাযোগ উন্নয়নের চেষ্টা করছেন। আগামী দশকে সিগলুফিয়োর্দুরকে দুইটি সুড়ঙ্গের সাহায্যে পার্শ্ববর্তী ঔলাফ্‌সফিয়োর্দুর শহরের সাথে যুক্ত করা হবে।

## বহিঃসংযোগ
* শহরের দাপ্তরিক ওয়েবসাইট (www.siglo.is)

বিষয়শ্রেণী:আইসল্যান্ডের শহর
থিংভাৎলাভাত্‌ন হ্রদ

**থিংভাৎলাভাত্‌ন হ্রদ** (আইসল্যান্ডীয় ভাষায়: Thingvallavatn) দক্ষিণ-পশ্চিম আইসল্যান্ডে, রেইকাভিক থেকে ৩২ কিলোমিটার পূর্বে অবস্থিত একটি হ্রদ। এটির দৈর্ঘ্য ১৪ কিমি, সর্বোচ্চ প্রস্থ ১০ কিমি এবং সর্বোচ্চ গভীরতা ১১৪ মিটার। ৮২ বর্গ কিলোমিটার আয়তনবিশিষ্ট থিংভাৎলাভাত্‌ন আইসল্যান্ডের বৃহত্তম হ্রদ। এখানে অনেকেই ট্রাউট ও চার মাছ ধরতে আসেন। হ্রদটির পানি দক্ষিণে সগ নদী ও সেখান থেকে ওলফুসাও নদীর মাধ্যমে আটলান্টিক মহাসাগরে পড়েছে। হ্রদের উত্তর তীরে ঐতিহাসিক থিংভেৎলির অবস্থিত, যেখানে আইসল্যান্ডের প্রাচীন আইনসভা আলথিং বসত। ১৯২৮ সাল থেকে হ্রদটি একটি জাতীয় উদ্যানের অংশ।

হ্রদটির ভূ-গঠন আইসল্যান্ডের আগ্নেয় উৎসের সাক্ষ্য দেয়। হ্রদটির চারপাশের ভূমিতে অনেক ফাটল আছে (যাদের মধ্যে আলমান্নায়া বৃহত্তম) যা থেকে বোঝা যায় এখানে আমেরিকা ও ইউরোপের টেকটনিক প্লেটগুলি পরস্পরের সাথে সংঘর্ষে লিপ্ত।

## বহিঃসংযোগ
* দাপ্তরিক ওয়েবসাইট

বিষয়শ্রেণী:আইসল্যান্ডের হ্রদ
বিষয়শ্রেণী:হ্রদ
রেইকিয়ানেসপায়ের

**রেইকিয়ানেসপায়ের** (আইসল্যান্ডীয় ভাষায়: Reykjanesbær) দক্ষিণ-পশ্চিম আইসল্যান্ডে রেইকিয়ানেসপায়ের উপদ্বীপে ফাখ্‌সাফ্লোই উপসাগরের তীরে অবস্থিত একটি পৌর এলাকা। ১৯৯৫ সালে কেপ্লাভিক (Keflavík) শহরকে পার্শ্ববর্তী নিয়ার্দভিক (Njardvík) ও হাফনির (Hafnir) শহরের সাথে একত্রিত করে এই নতুন প্রশাসনিক শহরটি গঠন করা হয়। এর আগে তিনটি শহরের জনগণ এই একত্রীকরণের পক্ষে ভোট দেন। এটি একটি মৎস্যবন্দর ও স্থানীয় বাজারকেন্দ্র। এছাড়াও এখানে একটি আন্তর্জাতিক বিমানবন্দর ও দ্বিতীয় বিশ্বযুদ্ধের সময়ে নির্মিত একটি মার্কিন বিমান ঘাঁটি আছে। বিমান ঘাঁটিটিকে পরবর্তীতে ১৯৫১ সালে নেটোর ঘাঁটিতে রূপান্তরিত করা হয়। একটি ৪৮ কিলোমিটার লম্বা পাকা রাস্তা বিমানবন্দরটির সাথে রেইকিয়াভিককে সংযুক্ত করেছে।

যে তিনটি শহর নিয়ে রেইকিয়ানেসপায়ের গঠিত, তাদের মধ্যে কেপ্লাভিক বৃহত্তম এবং হাফনির ক্ষুদ্রতম। কেপ্লাভিক ও নিয়ার্দভিক অতীতে দুইটি আলাদা শহর ছিল, কিন্তু ২০শ শতকের দ্বিতীয়ার্ধে এগুলি আকারে বাড়তে শুরু করে এবং শেষ পর্যন্ত একটি মাত্র রাস্তা এদেরকে আলাদা করতে সক্ষম হয়, যার উত্তরে কেপ্লাভিক ও দক্ষিণে নিয়ার্দভিক। নতুন রেইকিয়ানেসপায়ের শহর বর্তমানে আইসল্যান্ডের ৫ম বৃহত্তম শহর এবং এখানে প্রায় ১৩ হাজার লোকের বাস।

## বহিঃসংযোগ
* রেইকিয়ানেসপায়ের - www.islandsmyndir.is-এর সৌজন্যে ছবির গ্যালারি

বিষয়শ্রেণী:আইসল্যান্ডের প্রশাসন
বিষয়শ্রেণী:আইসল্যান্ডের পৌর এলাকা
ভুবনচন্দ্র মুখোপাধ্যায়

**ভুবনচন্দ্র মুখোপাধ্যায়** (১৮৪২ - ১৯১১) একজন বাঙালি সাহিত্যিক । ইনি বর্তমান পশ্চিমবঙ্গের দক্ষিণ চব্বিশ পরগণা জেলার শাসন এ জন্মগ্রহণ করেন ।  ছোটবেলায় তিনি মিশনারী বিদ্যালয়ে পড়াশোনা করেন । বারুইপুর সরকারি সাহায্য প্রাপ্ত বিদ্যালয়ে শিক্ষকতা করেন। 
পরিদর্শক, সোমপ্রকাশ, সংবাদ প্রভাকর প্রভৃতি পত্রিকার সম্পাদনা ও পরিচালনা করেন । বসুমতী পত্রিকা সাপ্তাহিক হিসাবে প্রকাশিত হলে তিনি তার প্রথম সম্পাদক হন । এছাড়াও তিনি বিদূষক এবং জন্মভূমি পত্রিকাও সম্পাদনা করেছিলেন । 

ভুবনচন্দ্র কালীপ্রসন্ন সিংহ প্রতিষ্ঠিত বিদ্যোৎসাহিনী সভার লিপিকার ছিলেন । অনেকের মতে কালীপ্রসন্ন সিংহের হুতোম প্যাঁচার নকশার অনেক রচনা তার লেখা । 

ভুবনচন্দ্র মুখোপাধ্যায় রচিত গ্রন্থের মধ্যে উল্লেখযোগ্য হরিদাসের গুপ্তকথা, *লন্ডন রহস্য* (অনুবাদ), *সমাজ-কুচিত্র*, *ঠাকুরপো*, *বিলাতী গুপ্তকথা*, *স্বদেশ বিলাস*, *রামকৃষ্ণচরিতামৃত*, *বাবুচোর*, প্রভৃতি । ইনি সারাজীবন দারিদ্র্যের মধ্যে থেকেও সাহিত্য চর্চা থেকে নিবৃত্ত হন নি। 

১৮৭৩ সালের ২৯ জুন "মায়াকানন" নামে ট্রাজেডি নাটক অসমাপ্ত রেখে মাইকেল মধুসূদন দত্ত মৃত্যুবরণ করলে ভূবনচন্দ্র মুখোপাধ্যায় নাটকটি সম্পূর্ণ করেন।

## তথ্যসূত্র

বিষয়শ্রেণী:বাঙালি লেখক
বিষয়শ্রেণী:বাঙালি সাহিত্যিক
বিষয়শ্রেণী:বাঙালি সম্পাদক
বিষয়শ্রেণী:বাংলার নবজাগরণ
কালীনাথ দত্ত

**কালীনাথ দত্ত** (১৮৪৩ - ?) একজন বাঙালি লেখক। ইনি বর্তমান পশ্চিমবঙ্গের দক্ষিণ চব্বিশ পরগণা জেলার মজিলপুর শহরে জন্মগ্রহণ করেন।

কালীনাথ দত্ত উনিশ শতকে তত্ত্ববোধিনী, সমদর্শী প্রভৃতি পত্রিকায় পঞ্চ প্রদীপ ছদ্মনামের লেখক গোষ্ঠীর অন্যতম ছিলেন। ইনি ভারত সংস্কার নামে একটি সাপ্তাহিক পত্রিকা সম্পাদনা করতেন।

লর্ড লিটনের ডাকে ১৮৭৭ সালে দিল্লিতে সর্বভারতীয় সাহিত্যিক সমাবেশে বাংলার প্রতিনিধিত্ব করেন। মজিলপুর বালিকা বিদ্যালয়ের অন্যতম প্রতিষ্ঠাতা ছিলেন। ১৮৮৮ সালে জয়নগর মজিলপুর পৌরসভার সহকারী সভাপতি হন। বারুইপুরে বঙ্কিমচন্দ্র চট্টোপাধ্যায় ম্যাজিস্ট্রেট হলে কালীনাথ দত্ত তার পেশকারী করতেন।

কালীনাথ দত্ত রচিত বইয়ের মধ্যে উল্লেখযোগ্য ব্রহ্ম সাধনা, নিগূঢ় আত্মদর্শন প্রভৃতি। তার বইগুলি অধ্যাত্মচিন্তা এবং দর্শন জ্ঞানের পরিচয় বহন করে।

## তথ্যসূত্র

পশ্চিমবঙ্গ - জেলা দক্ষিণ চব্বিশ পরগণা সংখ্যা - তথ্য ও সংস্কৃতি বিভাগ পশ্চিমবঙ্গ সরকার

বিষয়শ্রেণী:বাঙালি লেখক
বিষয়শ্রেণী:বাঙালি সাহিত্যিক
বিষয়শ্রেণী:বাঙালি সম্পাদক
বিষয়শ্রেণী:বাংলার নবজাগরণ
হরিকুমার চক্রবর্তী

**হরিকুমার চক্রবর্তী** (১৮৮২ - ১৯৬৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।

## প্রারম্ভিক জীবন
হরিকুমার চক্রবর্তী পশ্চিমবঙ্গের দক্ষিণ চব্বিশ পরগণা জেলার সোনারপুর থানার অন্তর্গত চাংড়িপোতা (সুভাষগ্রাম) গ্রামে হরিকুমার জন্মগ্রহণ করেন। তার পিতার নাম যোগেন্দ্রকুমার চক্রবর্তী।

## বিপ্লবী কর্মকাণ্ড
হরিকুমার চক্রবর্তী এবং মানবেন্দ্রনাথ রায় ওরফে নরেন্দ্রনাথ ভট্টাচার্যের নেতৃত্বেই স্বাধীনতা সংগ্রামের ধারার সূচনা হয় দক্ষিণ চব্বিশ পরগণা জেলায়। হরিকুমার প্রথমে অনুশীলন সমিতির সক্রিয় সদস্য ছিলেন। পরে তিনি বাঘা যতীনের যুগান্তর দলের সঙ্গে যুক্ত হন। বাঘা যতীনের নির্দেশে হরিকুমার সঙ্গীসাথীদের সাথে সুন্দরবনের গোসাবা অঞ্চলে গভীর জঙ্গলে ম্যাভেরিক জাহাজে জার্মানি থেকে পাঠানো অস্ত্রশস্ত্র ও অর্থ সংগ্রহের উদ্দেশ্যে অভিযান করতে যান। কলকাতায় হ্যারি এন্ড সন্স নামে ব্যবসায়ী প্রতিষ্ঠানের আড়ালে একটি গুপ্ত বিপ্লবী সংগঠন চালাতেন তিনি। অস্ত্র আমদানি ছিল তার দায়িত্ব। এই গুপ্ত ঘাঁটিতে তিনি গ্রেপ্তার হন ১৭ আগস্ট, ১৯১৫ সালে। এরপর ব্রিটিশ সরকার তাকে বহুদিন কারারুদ্ধ করে রাখে। সরকারী ভাষ্যে তিনি ছিলেন *'বাংলার সবথেকে ভয়ঙ্কর বিপ্লবী গোষ্ঠীর উচ্চ পর্যায়ের নেতা*'

১৯২১ খ্রিষ্টাব্দের ২০ জানুয়ারি তিনি জেল থেকে ছাড়া পান। এরপর তিনি কংগ্রেসে যোগ দেন। এই সময় তিনি নেতাজী সুভাষ ও চিত্তরঞ্জন দাশের সাহচর্য পেয়েছিলেন। তিনি মহাত্মা গান্ধীর ডাকে অসহযোগ আন্দোলনে সক্রিয় ভাবে অংশ নেন। তারপর তিনি দেশবন্ধু চিত্তরঞ্জন দাশের স্বরাজ পার্টিতে যোগ দেন এবং ইনডিপেন্ডেন্স লিগের বাংলাদেশ শাখার সম্পাদক হন। স্বরাজ পার্টির কাজে জড়িত থাকার জন্য ব্রিটিশ সরকার তাকে আবার গ্রেপ্তার করে। দীর্ঘকাল কারাবাসের ফলে তিনি অসুস্থ হয়ে পড়েন। তিনি বর্মার মান্দালয় ও ইনসিন জেলে বন্দী থাকেন।

১৯২৮ খ্রিষ্টাব্দে জেল থেকে ছাড়া পেয়ে কলকাতার কংগ্রেস অধিবেশনে ভলান্টিয়ার সাবকমিটির সম্পাদক হন । কংগ্রেসের এই অধিবেশনে নেতাজির পূর্ণ স্বাধীনতা প্রস্তাবের পরিবর্তে জওহরলাল নেহরুর স্বায়ত্তশাসনের প্রস্তাব গৃহীত হওয়ায় হরিকুমার কংগ্রেস ছেড়ে আবার বিপ্লবী কর্মকাণ্ডে জড়িত হন। তিনি দক্ষিণ চব্বিশ পরগণা জেলার বিভিন্ন অঞ্চলে বিপ্লবী সংগঠন গড়ে তোলেন। এই কারণে ব্রিটিশরা আবার ১৯৩০ সালে তাকে কারাবন্দী করে। তিনি যুগান্তর দলের মুখপত্র 'স্বাধীনতা' ও র‍্যাডিকাল পার্টির 'জনতা' পত্রিকা সম্পাদনা করতেন।

জেল থেকে ছাড়া পাওয়ার পর হরিকুমারের সাথে তার বন্ধু মানবেন্দ্রনাথ রায়ের আবার যোগাযোগ হয়। তারা তখন র‌্যাডিক্যাল হিউম্যানিজমের চর্চা করতে থাকেন। গোঁড়া ধার্মিক পরিবারে জন্মগ্রহণ করলেও হরিকুমার সারা জীবন যুক্তিবাদের চর্চা করেছেন। তিনি ঈশ্বর বা ধর্মে অবিশ্বাসী ছিলেন।

## মৃত্যু
১৯৬৩ সালে ক্যানসার রোগে হরিকুমার চক্রবর্তীর জীবনাবসান হয়।

## তথ্যসূত্র

* পশ্চিমবঙ্গ - জেলা দক্ষিণ চব্বিশ পরগণা সংখ্যা - তথ্য ও সংস্কৃতি বিভাগ পশ্চিমবঙ্গ সরকার পৃঃ ২৫৯

বিষয়শ্রেণী:১৮৮২-এ জন্ম
বিষয়শ্রেণী:১৯৬৩-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:দক্ষিণ চব্বিশ পরগনা জেলার ব্যক্তি
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:বাঙালি বিপ্লবী
সেলফস

**Selfoss, Iceland**


**Selfoss**: View at Selfoss church

CountyÁrnessýsla
ConstituencySouth
Area 2 &nbsp;km² 

Population/Density

 6000 / 3000&nbsp;/&nbsp;km² 
Postal codesIS-800


Geographic coordinates





Municipal website



**সেলফস** (আইসল্যান্ডীয় ভাষায়: Selfoss) দক্ষিণ-পশ্চিম আইসল্যান্ডের একটি গ্রাম-শহর। এটি রেইকাভিকের দক্ষিণ-পূর্বে ৪৮ কিলোমিটার দূরে, আটলান্টিক মহাসাগরের উপকূল থেকে প্রায় ৮ কিলোমিটার অভ্যন্তরে ওলফুসাও নদীর তীরে অবস্থিত। বর্তমানে এটি আওরবর্গ পৌর এলাকার অন্তর্গত। শহরটির ভেতর দিয়ে আইসল্যান্ডের রিং রোড (Hringvegur) চলে গেছে। সেলফস দেশের সবচেয়ে নিবিড় কৃষি অঞ্চলের পশ্চিম প্রান্তে অবস্থিত একটি কৃষি বাজার ও দুগ্ধ উৎপাদন কেন্দ্র। এটি রেইকাভিক শহরের দুধের প্রায় সমস্ত চাহিদা মেটায়। এছাড়াও এটি একটি জনপ্রিয় অবকাশযাপন কেন্দ্র। এখানে প্রায় ৬,০০০ লোকের বাস।

## ইতিহাস
১০০০ সালের কিছুকাল পরে দৌরির আওসাসন সেলফসে বসতি স্থাপন করেন। তবে আইসল্যান্ডের গাথাগুলিতে উল্লেখ আছে ৮৭৩-৮৭৪ সালের শীতকালে ইংগৌলফুর আর্নারসন এখানে এসেছিলেন। ১৮৯১ সালের গ্রীষ্মে থ্রিগভি গুন্নারসন নামের এক আলথিং সদস্যের প্রস্তাবমতে ওলফুসাও নদীর উপর আইসল্যান্ডের প্রথম ঝুলন্ত সেতু (suspension bridge) নির্মাণ করা হয়। এর ফলে সেলফস আশেপাশের কৃষি অঞ্চলের একটি যৌক্তিক সেবা কেন্দ্রে পরিণত হয়। ১৯০০ সালে এখানে মাত্র ৪০ জন লোকের বাস ছিল। ২০০৬ সাল নাগাদ তা বেড়ে দাঁড়িয়েছে ৬০০০। ১৯৩০ সালে দুগ্ধ ফার্ম মিয়ৌল্কউর্বু ফ্লৌয়ামান্না এবং জেনারেল স্টোর কাউপ্‌ফেলাগ আওর্নেসিংগা এখানে প্রতিষ্ঠিত হয়। এই দুইটি কোম্পানি বহু দশক ধরে স্থানীয় লোকদের চাকরির ব্যবস্থা করে আসছে।

thumb|center|600px|সেলফস

## বহিঃসংযোগ
* সেলফস-এর একটি মানচিত্র

বিষয়শ্রেণী:আইসল্যান্ডের শহর
উত্তরবঙ্গ সংবাদ

**উত্তরবঙ্গ সংবাদ** পশ্চিমবঙ্গ থেকে প্রকাশিত একটি বাংলা সংবাদপত্র । এটি উত্তরবঙ্গের সবথেকে বেশি প্রচারিত সংবাদপত্র ।
 

উত্তরবঙ্গ সংবাদ শিলিগুড়ি থেকে প্রকাশিত হয়। সংবাদপত্রটি প্রথম প্রকাশিত হয় ১৯৮০ সালের ১৯ মে তারিখে শিলিগুড়িতে। সুহাস তালুকদার সংবাদপত্রটির প্রতিষ্ঠাতা সম্পাদক ছিলেন।  বর্তমানে এটি শিলিগুড়ি ছাড়াও কোচবিহার এবং মালদা থেকেও মুদ্রিত হচ্ছে । এটি কলকাতার বাইরে প্রথম দৈনিক কাগজ। এর দৈনিক ১৫ লাখ প্রতিলিপি ছাপা হয় 

এছাড়াও উত্তরবঙ্গ সংবাদের নিজস্ব 'তথ্যকেন্দ্র' নামের একটি মাসিক পত্রিকা বের হয়।

## তথ্যসূত্র

## বহিঃসংযোগ
উত্তরবঙ্গ সংবাদের ওয়েবসাইট

বিষয়শ্রেণী:পশ্চিমবঙ্গের সংবাদপত্র
বিষয়শ্রেণী:বাংলা ভাষার সংবাদপত্র
বিষয়শ্রেণী:১৯৮০-এ পশ্চিমবঙ্গে প্রতিষ্ঠিত
বিষয়শ্রেণী:উত্তরবঙ্গ
বিষয়শ্রেণী:শিলিগুড়ি
শিক্ষাপ্রতিষ্ঠান

থাম্ব|জ্ঞান শিক্ষাপ্রতিষ্ঠানের প্রশাসনিক বিল্ডিং এটি শিক্ষাপ্রতিষ্ঠান
**শিক্ষাপ্রতিষ্ঠান** জনগণের উদ্দ্যেশ্যে নিয়োজিত কোন শিক্ষা প্রদান ও শিক্ষণ কেন্দ্র, সংস্থা বা কর্পোরেশন।

## ধরন
* প্রাক-বিদ্যালয় বা শিশু বিদ্যালয়
** কিন্ডারগার্টেন
* বিদ্যালয়
** আবাসিক বিদ্যালয়
** গুরুকুল
** পাঠশালা
** প্রাথমিক বিদ্যালয়
** মকতব
** মাধ্যমিক বিদ্যালয় বা উচ্চ বিদ্যালয়
* উচ্চশিক্ষায়তন
** বিশ্ববিদ্যালয়
** বৃত্তিমূলক বিদ্যালয়
** মহাবিদ্যালয়
** মাদ্রাসা
** সামরিক বিদ্যালয়
* অন্যান্য
** অনলাইন বিদ্যালয়
** আন্তর্জাতিক বিদ্যালয়
** ধর্মীয় বিদ্যালয়
** ভাষা বিদ্যালয়

## শিক্ষাপ্রতিষ্ঠানের কাজ

শিক্ষা পরিচালিত হয় শিক্ষাপ্রতিষ্ঠানের মাধ্যমে-নিয়ন্ত্রিত পরিবেশে। তাই শিক্ষাপ্রতিষ্ঠানের গুরুত্ব সর্বাধিক। সামাজিক ও ব্যক্তিগত দায়িত্ব পালনের প্রধান হলেন শিক্ষক। দেশ ও সমাজের উন্নয়নে শিক্ষকের অবদান সর্বাগ্রে। দেশের উপযুক্ত নাগরিক দেশের সম্পদ। এই মানব সম্পদ বিকাশে শিক্ষকরা সক্রিয়ভাবে অংশ নেন। যে কোন শিক্ষাপ্রতিষ্ঠান যেন এক মিলন ক্ষেত্র। রবীন্দ্রনাথ শিক্ষাপ্রতিষ্ঠান বিষয়ে বলেছেন, "It is where young and old, the teacher and the student sit at the same table to partake of their daily food and the food of their eternal life".
শিক্ষাপ্রতিষ্ঠানকে রবীন্দ্রনাথ খাবার টেবিলের সাথে তুলনা করেছেন। এখানে নবীন ও প্রবীণ শিক্ষক এবং ছাত্র একই টেবিলে বসে খায় প্রতিদিনের খাদ্য গ্রহণের জন্য তথা জ্ঞান আহরণের জন্য। তারা অনাদি ও অনন্ত জীবনের জন্যই খাদ্য গ্রহণ করে।

শিক্ষাপ্রতিষ্ঠান শুধু শিক্ষাদানের কেন্দ্র নয়। বিদ্যালয়ের শিক্ষক-শিক্ষার্থী উভয়কেই সমাজের দায়িত্ব ও কর্তব্য পালন করতে হয়। যে দায়িত্ব বিদ্যালয় বা অন্য শিক্ষা- প্রতিষ্ঠান পালন করে তা নিম্নরূপ।

• দেশ ও সমাজের যা ভালো তাকে সুরক্ষা ও সংরক্ষণ করা বিদ্যালয়ের দায়িত্ব।

• শিক্ষার্থী যাতে সামাজিক ভাবে উপযুক্ত হয়, অতীত অভিজ্ঞতা, সংরক্ষিত অভিজ্ঞতা যাতে ঠিক মতো সঞ্চালিত হয় তার কাজ বিদ্যালয় করে।

• সভ্যতার অগ্রগতির সাথে তাল মিলিয়ে উন্নয়নে সাহায্য করা।

• শিক্ষার্থীর দৈহিক, মানসিক, নৈতিক, আধ্যাত্মিক গুণাবলীর সামঞ্জস্যপূর্ণ বিকাশে সাহায্য করা।

• প্রাকৃতিক, কৃত্রিম, সামাজিক পরিবেশে উপযুক্ত অভিযোজনে সাহায্য করা। এছাড়া চিন্তাধারা ও মানসিকতার সমন্বয়সাধন করাও গুরুত্বপূর্ণ কাজ।

• শিক্ষার্থীর অবাঞ্ছিত আচরণ, কুঅভ্যাস অনেকাংশে সংশোধন করার দায়িত্ব শিক্ষাপ্রতিষ্ঠানের।

• শুধুমাত্র শিক্ষামূলক নির্দেশনা নয়, যে কোন ক্ষেত্রে শিক্ষার্থী যাতে সমাজের উপযুক্ত সদস্য হিসেবে গড়ে উঠতে পারে, ব্যক্তিগত সফলতা আনতে পারে, সে জন্য পথ নির্দেশ অনেক ক্ষেত্রে বিদ্যালয় করে থাকে।

• সাক্ষরতা প্রসারে বিদ্যালয়ের গুরুত্ব বিরাট। নিয়ন্ত্রিত কাঠামোর বাইরেও শিক্ষক-শিক্ষার্থীর যৌথ প্রয়াসে নিরক্ষর মানুষ যাতে সাক্ষরজ্ঞান সম্পন্ন হন তাতে সাহায্য করা। সমাজের কুসংস্কার ও অন্ধ বিশ্বাস দূর করে বিজ্ঞানসম্মত অগ্রগতিতে সাহায্য করা।

• 'জনসংখ্যা শিক্ষায় সাহায্য করাও বিদ্যালয়ের অন্যতম গুরুত্বপূর্ণ কাজ। জনসংখ্যা বৃদ্ধির হার কমানো, উন্নত জীবনমান প্রবর্তন এবং প্রাকৃতিক, কৃত্রিম পরিবেশকে দূষণমুক্ত রাখতে সাহায্যকরা অন্যতম দায়িত্ব।

ব্যক্তি ও সমাজের উন্নয়নের এই গুরু দায়িত্বের গুরু শিক্ষককূল। শিক্ষক সমাজই বর্তমান ও ভবিষ্যতের রূপকার।

## তথ্যসূত্র

বিষয়শ্রেণী:শিক্ষাপ্রতিষ্ঠান
মাধ্যমিক বিদ্যালয়

থাম্ব|মাধ্যমিক বিদ্যালয়
**মাধ্যমিক বিদ্যালয়** বা **উচ্চ বিদ্যালয়** এমন শিক্ষাপ্রতিষ্ঠান যেখানে মাধ্যমিক স্তরের শিক্ষা প্রদান করা হয় এবং শিক্ষার্থীরা তাদের প্রাথমিক শিক্ষা সম্পন্ন করার পর এ স্তরে শিক্ষা গ্রহণে সুযোগ পায়। মাধ্যমিক স্তরের শিক্ষা শেষে একজন উত্তীর্ণ শিক্ষার্থী মহাবিদ্যালয়ে শিক্ষা গ্রহণের উপযুক্ত হয়। এটি প্রাইমারি ও কলেজের মাঝে সেতু বন্ধন হিসাবে কাজ করে। সাধারণত ১১ থেকে ১৮ বছর বয়সীরা এ স্তরের শিক্ষা প্রতিন্ঠানগুলোতে পড়াশোনা করে। 

## তথ্যসূত্র

বিষয়শ্রেণী:শিক্ষাপ্রতিষ্ঠান
বিষয়শ্রেণী:শিক্ষাব্যবস্থা
বিষয়শ্রেণী:শিক্ষা স্তর
বিষয়শ্রেণী:উচ্চ বিদ্যালয় ও মাধ্যমিক বিদ্যালয়
বিষয়শ্রেণী:বিদ্যালয় পরিভাষা
বিষয়শ্রেণী:বিদ্যালয়ের ধরন
নৃপেন্দ্র নারায়ণ সরকারি উচ্চ বিদ্যালয়

**নৃপেন্দ্র নারায়ণ সরকারি উচ্চ বিদ্যালয়** ( সংক্ষেপে: **এনএন উচ্চ বিদ্যালয়**) নামে পরিচিত। পঞ্চগড় জেলার দেবীগঞ্জে ১৯০৬ সালে প্রতিষ্ঠিত হয় এই বিদ্যালয়।

## প্রতিষ্ঠা ও বর্তমান অবস্থা
১৯০৬ খ্রিস্টাব্দে প্রতিষ্ঠিত বিদ্যালয়টি প্রতিষ্ঠা লগ্নে এনএন উচ্চ বিদ্যালয় নামে পরিচয় বহন করে। 
এই বিদ্যালয়টি প্রতিষ্ঠা করেন মহারাজা নৃপেন্দ্র নারায়ন। ওই সময় স্কুলটির নামকরণ করেন, "নৃপেন্দ্রনারায়ণ ইংলিশ স্কুল" পর্যায়ক্রমে সময়ের সাথে সামঞ্জস্য রেখে বিদ্যালয়টির নাম পরিবর্তন হয়ে নৃপেন্দ্র নারায়ন সরকারি উচ্চ বিদ্যালয় সংক্ষেপে এন এন সরকারি উচ্চ বিদ্যালয় নামে পরিচয় বহন করছে। তৎকালীন আসাম, জলপাইগুড়ি, কুচবিহার, রংপুরসহ বিভিন্ন অঞ্চলের জনগোষ্ঠী এই প্রতিষ্ঠান থেকে শিক্ষা অর্জন করেছেন। ২৫ একর জমির উপর প্রতিষ্ঠিত বিদ্যালয়টিতে অসংখ্য জ্ঞানী-গুণী, প্রথিতযশারা পড়াশুনা করেছেন। 
২৬টি কক্ষ নিয়ে গঠিত একাডেমিক ভবন, রয়েছে বিজ্ঞানাগার, হলরুম, শিক্ষক কমনরুম, কম্পিউটার রুম এবং নামাজঘরসহ প্রয়োজনীয় ভৌত অবকাঠামো। বিদ্যালয়টি মনোরম দৃষ্টিনন্দন এলাকায় অবস্থান করছে। বিদ্যালয়টিতে খেলাধুলার পাশাপাশি ক্রীড়া ও সাংস্কৃতিক বিনোদন সমানতালে হয়ে থাকে।

বিদ্যালয়টি ২৬ কক্ষের একাডেমিক ভবন, বিজ্ঞানাগার, হলরুম, শিক্ষক কমনরুম, কম্পিউটার রুম এবং নামাজঘরসহ প্রয়োজনীয় ভৌত অবকাঠামো নিয়ে গঠিত।

## শিক্ষা কার্যক্রম

## প্রাক্তন ছাত্র
## আলোকচিত্র

thumb|পায়রা।

thumb|বিদ্যালয়ের প্রধান ফটক।

## বহিঃসংযোগ
* দিনাজপুর শিক্ষা বোর্ড এর ওয়েবসাইট 

বিষয়শ্রেণী:দেবীগঞ্জ উপজেলা
বিষয়শ্রেণী:পঞ্চগড় জেলার বিদ্যালয়
বিষয়শ্রেণী:১৯০৬-এ ভারতে প্রতিষ্ঠিত
বিষয়শ্রেণী:বাংলাদেশের উচ্চ বিদ্যালয়

## তথ্যসূত্র

বিষয়শ্রেণী:১৯০৬-এ প্রতিষ্ঠিত শিক্ষাপ্রতিষ্ঠান
মহাবিদ্যালয়

থাম্ব|আয়ারল্যান্ডের ডাবলিনের ক্যাসেলেকনক কলেজের একটি দৃশ্য
**মহাবিদ্যালয়** বা **কলেজ** হল উচ্চ বিদ্যালয় এবং বিশ্ববিদ্যালয়ের মাঝামাঝি এমন শিক্ষা প্রতিষ্ঠান, যেখানে প্রাপ্ত বয়স্কদের শিক্ষা দেওয়া হয়। 

## ইংরেজি ভাষায় ব্যবহার
ইংরেজি ভাষায় মহাবিদ্যালয় বলতে সাধারণত "কলেজ" শব্দটি ব্যবহার করা হয়। তবে ইংরেজিতে "কলেজ" শব্দটি আরও উচ্চস্তরের শিক্ষা প্রতিষ্ঠানও নির্দেশ করা হতে পারে, যেমন "টেকনিক্যাল কলেজ", অর্থাৎ কারিগরি উচ্চশিক্ষা প্রতিষ্ঠান। এছাড়া আরেক ধরনের "কলেজ" রয়েছে যেখানে শিক্ষার্থীগণ মাধ্যমিক স্তর থেকে 'এ' লেভেল (A level) পর্যন্ত শিক্ষাগ্রহণের সুযোগ পায়।

## তথ্যসূত্র

বিষয়শ্রেণী:শিক্ষা স্তর
বিষয়শ্রেণী:উচ্চ শিক্ষা
বিষয়শ্রেণী:বিশ্ববিদ্যালয় বা মহাবিদ্যালয়ের ধরন
*
বিষয়শ্রেণী:তারুণ্য
ভূতনাথ ভট্টাচার্য

**ভূতনাথ ভট্টাচার্য** (১৯০৬ - ১৯৯২) একজন ভারতীয় স্বাধীনতা সংগ্রামী । তিনি দক্ষিণ চব্বিশ পরগণা জেলার মজিলপুর শহরে জন্ম গ্রহণ করেন ।

১৯৩০ খ্রিস্টাব্দে গান্ধীজির ডাকে ভারতে লবণ আইন অমান্য আন্দোলনে ভূতনাথ ভট্টাচার্য দক্ষিণ চব্বিশ পরগণা জেলায় নেতৃত্ব দিয়েছিলেন । তিনি বেঙ্গল ভলান্টিয়ারের এই অঞ্চলের অধিনায়ক ছিলেন । তার ডাকে এখানকার বহু যুবক স্বাধীনতা আন্দোলনে যোগদান করেছিলেন ।

১৯৩২ খ্রিস্টাব্দে ওয়াটসন হত্যা মামলায় তিনি গ্রেপ্তার হন । এরপর তিনি ছয় বছর কারাদণ্ড ভোগ করেন । জেলে থাকাকালীন তিনি মার্কসীয় দর্শনের প্রতি আগ্রহী হন । ১৯৩৮ সালে মুক্তি পেয়ে তিনি ভারতের কমিউনিস্ট পার্টির সক্রিয় কর্মী হন । তিনি দক্ষিণ চব্বিশ পরগণা জেলার কমিউনিস্ট পার্টির সংগঠক ছিলেন ।

## তথ্যসূত্র

পশ্চিমবঙ্গ - জেলা দক্ষিণ চব্বিশ পরগণা সংখ্যা - তথ্য ও সংস্কৃতি বিভাগ পশ্চিমবঙ্গ সরকার পৃঃ ২৬১

বিষয়শ্রেণী:১৯০৬-এ জন্ম
বিষয়শ্রেণী:১৯৯২-এ মৃত্যু
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:ভারতীয় স্বাধীনতা কর্মী
দুর্গাদাস বন্দ্যোপাধ্যায়

**দুর্গাদাস বন্দ্যোপাধ্যায়** (৪ ডিসেম্বর, ১৮৯৩ - ২০ জুন, ১৯৪৩) একজন বিখ্যাত বাঙালি অভিনেতা । তিনি বর্তমান পশ্চিমবঙ্গের দক্ষিণ চব্বিশ পরগণা জেলার দক্ষিণ গড়িয়ার সন্নিহিত কালিকাপুর গ্রামের এক বর্ধিষ্ণু জমিদার বংশে জন্মগ্রহণ করেন ।

## সংক্ষিপ্ত জীবনী

ব্যোমকেশ ইনস্টিটিউশনে কিছুদিন পড়ার পর ইন্ডিয়ান স্কুল অব আর্টসে ভরতি হন। তিনি  আর্ট স্কুল থেকে কৃতিত্বের সঙ্গে পাস করেন। গিরিশচন্দ্র ঘোষের সংস্পর্শে তিনি অভিনয়কেই পেশা হিসাবে বেছে নেন । তিনি কলকাতার ম্যাডান থিয়েটারে নির্বাক চলচ্চিত্রের বর্ণনা লেখার কাজ গ্রহণ করেন । ১৯২১ থেকে ১৯৩২ সালের মধ্যে মোট ২২টি নির্বাক চলচ্চিত্রে এবং তারপর ১৬টি সবাক চলচ্চিত্রে অভিনয় করেন । 
দুর্গেশনন্দিনী চলচ্চিত্রে ওসমানের ভূমিকায় তিনি সবাইকে মুগ্ধ করেছিলেন । তিনি একজন দক্ষ নাট্যভিনেতা ছিলেন । তিনি অন্তত ৪৬টি নাটকে অভিনয় করেন । ১৯২৩ সালে স্টার থিয়েটারে কর্ণাজুন নাটকে বিকর্ণের ভূমিকায় কৃতিত্ব দেখান । ১৯২৫ সালে চিরকুমার সভা নাটকে তিনি রবীন্দ্রনাথ ঠাকুরের প্রশংসা পান ।

তার অভিনীত কর্ণার্জুন, খনা, শকুন্তলা নাটকগুলির রেকর্ড এখনও জনপ্রিয় । দুর্গাদাস বন্দ্যোপাধ্যায় মাত্র ৫০ বছর বয়েসে মারা যান ।

## অভিনীত চলচ্চিত্র (বন্ধনীতে মুক্তির বছর এবং অভিনীত চরিত্রের নাম)

## তথ্যসূত্র

## বহিঃসংযোগ

* পশ্চিমবঙ্গ - জেলা দক্ষিণ চব্বিশ পরগণা সংখ্যা - তথ্য ও সংস্কৃতি বিভাগ পশ্চিমবঙ্গ সরকার পৃঃ ২৭৭

বিষয়শ্রেণী:বাঙালি অভিনেতা
বিষয়শ্রেণী:বাঙালি নাট্যব্যক্তিত্ব
বিষয়শ্রেণী:পশ্চিমবঙ্গের অভিনেতা
বিষয়শ্রেণী:১৮৯৩-এ জন্ম
বিষয়শ্রেণী:২০শ শতাব্দীর বাঙালি
বিষয়শ্রেণী:বাঙালি হিন্দু
বিষয়শ্রেণী:গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী
বিষয়শ্রেণী:১৯৪৩-এ মৃত্যু
বিষয়শ্রেণী:ভারতীয় মঞ্চ অভিনেতা
বিষয়শ্রেণী:বাঙালি থিয়েটার ব্যক্তিত্ব
উমেশচন্দ্র দত্ত

**উমেশচন্দ্র দত্ত **(জন্ম :- ১৬ ডিসেম্বর, ১৮৪০ - মৃত্যু :- ১৯ জুন, ১৯০৭) এক সমাজ সংস্কারক ও শিক্ষাবিদ। 

## জন্ম ও প্রারম্ভিক জীবন

উমেশচন্দ্র দত্তের জন্ম পশ্চিমবঙ্গের বর্তমান দক্ষিণ ২৪ পরগণা জেলার জয়নগর মজিলপুরে। পিতার নাম হরমোহন দত্ত। ১৮৫৯ খ্রিস্টাব্দে ভবানীপুর লণ্ডন মিশনারি সোসাইটি ইনস্টিটিউশন থেকে প্রবেশিকা পরীক্ষায় দ্বিতীয় স্থান অধিকার করেন। ওই বছরেই তিনি দেবেন্দ্রনাথ ঠাকুর ও কেশবচন্দ্র সেনের সান্নিধ্যে এসে ব্রাহ্ম ধর্ম গ্রহণ করেন। পরে মেডিক্যাল কলেজে ভর্তি হন, কিন্তু অর্থাভাবে পড়াশোনা বন্ধ রাখেন। ১৮৬২ খ্রিস্টাব্দ থেকে রাজপুর,হরিনাভিসহ বিভিন্ন স্কুলে শিক্ষকতা শুরু করেন। ১৮৬৭ খ্রিস্টাব্দে প্রাইভেটে বি.এ.পাশ করেন। এই বছরেই ব্রাহ্মমতে বিবাহ হয় এবং সপরিবারে কেশবচন্দ্র সেনের ' ভারত আশ্রম' ভুক্ত হন। সাথে সাথে শিক্ষা ও সংস্কৃতিবিষয়ক বিভিন্ন কাজে যোগদান করেন।

## কর্মজীবন

১৮৭৯ খ্রিস্টাব্দে কলকাতায় সিটি স্কুল প্রতিষ্ঠিত হলে উমেশচন্দ্র তার প্রধান শিক্ষক এবং ১৮৮১ খ্রিস্টাব্দে সিটি কলেজ প্রতিষ্ঠার সময় থেকে আমৃত্যু তার অধ্যক্ষ ছিলেন।

## অন্যান্য অবদান

তিনি মজিলপুরে দক্ষিণ ২৪ পরগণার প্রথম এবং সম্ভবত পশ্চিমবঙ্গের তৃতীয় বালিকা বিদ্যালয় স্থাপন করেন। এই বিদ্যালয় স্থাপন করবার জন্য তাকে জমিদারের প্রবল অত্যাচার সহ্য করতে হয়েছিল।১৮৯৩ খ্রিস্টাব্দে তিনি তার তিন বন্ধু যামিনীনাথ বন্দ্যোপাধ্যায়, শ্রীনাথ সিংহ ও মোহিনীমোহন মজুমদারের সহায়তায় কলকাতার মানিকতলায় মূকবধির বিদ্যালয় স্থাপন করেন ও তার সম্পাদক নিযুক্ত হন।

### সাধারণ ব্রাহ্মসমাজ

১৯৭৮ খ্রিস্টাব্দে কেশববিরোধী সাধারণ ব্রাহ্ম সমাজ প্রতিষ্ঠায় উমেশচন্দ্রের অগ্রগণ্য ভূমিকা ছিল। শিবনাথ শাস্ত্রীর কথা অনুযায়ী সেসময় সাধারণ ব্রাহ্ম সমাজে যে তিনজন আদর্শবাদী মানুষ ছিলেন তারা হলেন আনন্দমোহন বসু,শিবচন্দ্র দেব ও উমেশচন্দ্র দত্ত। উমেশচন্দ্র সেসময় সাধারণ ব্রাহ্ম সমাজের সম্পাদক ও সভাপতি ছিলেন।

### নারীদের শিক্ষাবিস্তারে ভূমিকা

সেসময় বাংলায় নারীশিক্ষা খুবই অবহেলিত ছিল। উমেশচন্দ্র দত্ত ১৮৬৩ খ্রিষ্টাব্দে বাংলার নারীদের মধ্যে শিক্ষার আলো এবং সচেতনতা আনার জন্য এবং তাদের মনের কথা তুলে ধরার জন্য একটি মহিলা মাসিক পত্রিকা বামাবোধিনী প্রকাশ করেন। এই পত্রিকাটি তিনি আমৃত্যু চুয়াল্লিশ বছর ধরে সম্পাদনা করেন। এছাড়া ১৯৭২ খ্রিস্টাব্দে দুটি গ্রন্থও প্রকাশ করেন -

* 'বামারচনাবলী'
* 'স্ত্রীলোকদিগের বিদ্যার আবশ্যকতা'

উমেশচন্দ্র কলকাতা বিশ্ববিদ্যালয়ের সেনেটের সদস্য ছিলেন।
শিলাইদহে মহাকবি মাইকেল মধুসূদন দত্তের সমাধিতে 'দাঁড়াও পথিকবর জন্ম তব ....' খোদিত ফলকটি তার উদ্যোগেই স্থাপিত হয়েছিল।

কলকাতায় ১৯৬১ খ্রিস্টাব্দে তারই নামাঙ্কিত স্নাতক কলেজ উমেশচন্দ্র কলেজ স্থাপিত হয়।

## তথ্যসূত্র

পশ্চিমবঙ্গ - জেলা দক্ষিণ চব্বিশ পরগণা সংখ্যা - পৃ ২৭২

বিষয়শ্রেণী:১৮৪০-এ জন্ম
বিষয়শ্রেণী:১৯৭০-এ মৃত্যু
বিষয়শ্রেণী:বাঙালি শিক্ষাবিদ
বিষয়শ্রেণী:বাঙালি সমাজ সংস্কারক
বিষয়শ্রেণী:বাংলার নবজাগরণ
বিষয়শ্রেণী:দক্ষিণ চব্বিশ পরগনা জেলার ব্যক্তি
বিষয়শ্রেণী:বাঙালি হিন্দু
বিষয়শ্রেণী:বাঙালি লেখক
বামাবোধিনী

**বামাবোধিনী** একটি মহিলা মাসিক পত্রিকা । ১৮৬৩ সালের আগস্ট মাসে বাংলার নারীদের মধ্যে শিক্ষার আলো এবং সচেতনতা আনার জন্য এবং তাদের মনের কথা তুলে ধরার জন্য উমেশচন্দ্র দত্ত এই পত্রিকাটি প্রকাশ করেন । এই পত্রিকাটি উমেশচন্দ্র দত্ত তার মৃত্যু ১৯০৭ অবধি চুয়াল্লিশ বছর সম্পাদনা করেন । কিন্তু তাঁর মৃত্যুর পরেও ১৯২২সাল পর্যন্ত (মোট ষাট বছর) বামাবোধিনী পত্রিকা সমকালীন বাংলা নারীদের অবস্থা সম্পর্কে জানবার এক গুরুত্বপূর্ণ দলিল ছিল ।

## নারী প্রগতির ক্ষেত্রে বামাবোধিনী পত্রিকার অবদান
সমাজের যে-কোন নারীর যে-কোনো গৌরবজনক কাজের খবরও ‘বামাবোধিনী পত্রিকা’ গুরুত্ব সহকারে প্রকাশ করত। প্রকৃতপক্ষে অষ্টাদশ ও ঊনবিংশ শতাব্দীতে রামমোহন, বিদ্যাসাগর এবং কেশবচন্দ্র কিংবা বাংলার বাইরে জ্যোতিরাও ফুলে, বিরসালিঙ্গম প্রমুখ নারী প্রগতির কথা ভেবেছিলেন। তারা এই আন্দোলনের যে ধরার সূচনা করেন, ‘বামাবোধিনী’ সেই ধারাটিকেই সমৃদ্ধ করেছিল। তাই জন্য বলা যায় বামাবোধিনী পত্রিকা সফল।

## তথ্যসূত্র

(পশ্চিমবঙ্গ_নদীয়া জেলা) 
{সংস্কার:বৈশিষ্ট্য ও পর্যালোচনা}

উনবিংশ শতকে বাংলা ভাষায় প্রকাশিত যেসব সাময়িকপত্রে তৎকালীন সমাজের প্রতিফলন ঘটেছে সেগুলোর মধ্যে উল্লেখযোগ্য ছিল 'বামাবোধিনী পত্রিকা' নামে মাসিক পত্রিকাটি।ব্রাহ্ম আন্দোলনের নেতা কেশবচন্দ্র সেনের অনুগামী উমেশচন্দ্র দত্ত(1840_1907 খ্রি.)কয়েকজন তরুণ ব্রাহ্মকে নিয়ে ১৮৬৩ খ্রিস্টাব্দে 'বামাবোধিনী সভা' প্রতিষ্ঠা করেন।এই সভার উদ্দেশ্য ছিল সামাজিক কুসংস্কারের বিরোধিতা করা,বাঙালি 'বামা' অর্থাৎ নারীদের মধ্যে শিক্ষার প্রসার ঘটানো,নারী সচেতনতা বৃদ্ধি করে তাদের অধিকার ও মর্যাদা আদায়ের যোগ্য করে তোলা,নারীদের মনের কথা তুলে ধরা।1863 খ্রিস্টাব্দের আগস্ট মাসে উমেশচন্দ্রের সম্পাদনায় বামাবোধিনী পত্রিকা প্রকাশিত হয়।পুরুষদের মতো লাবণ্যপ্রভা বসু,স্বর্ণপ্রভা বসু প্রমুখের মতো মহিলারাও স্বনামে বা বেনামে এই পত্রিকা নিয়মিত লিখতেন।এই মহিলাদের অনেকেই পরবর্তীকালে লেখিকা হিসেবে পরিচিতি লাভ করেন। সূচনালগ্ন থেকে 1922 খ্রি.পর্যন্ত প্রায় ষাট বছর ধরে বামাবোধিনী পত্রিকা সমকালীন বাংলার নারীদের অবস্থা সম্পর্কে জানবার এক গুরুত্বপূর্ণ দলিল।

বিষয়শ্রেণী:বাংলা ভাষার সংবাদপত্র
হীরালাল চক্রবর্তী

**হীরালাল চক্রবর্তী** (১৮৯০ - ?) একজন প্রখ্যাত আইনজীবী ও লেখক। তিনি বর্তমান পশ্চিমবঙ্গের দক্ষিণ ২৪ পরগণা জেলার মজিলপুরে জন্মগ্রহণ করেন ।

কঠোর দারিদ্র্যের মধ্যে পড়াশোনা করেও তিনি তিনটি বিষয়ে এম এ ও পরে আইন পাস করেন । এরপর তিনি কলকাতা হাইকোর্টে ওকালতি করতে থাকেন । তিনি জগত্তারিনী স্মৃতি পদক এবং প্যারিচাঁদ স্মৃতি পদক পেয়েছিলেন। তার লেখা বহু আইনের বইয়ের মধ্যে *হিন্দু আইন* বইটি উল্লেখযোগ্য । বিখ্যাত ভাওয়াল সন্ন্যাসী মামলায় তিনি অন্যতম জুরি ছিলেন ।

## তথ্যসূত্র

পশ্চিমবঙ্গ - জেলা দক্ষিণ চব্বিশ পরগণা সংখ্যা - তথ্য ও সংস্কৃতি বিভাগ পশ্চিমঙ্গ সরকার - পৃ: ২৭৬

বিষয়শ্রেণী:বাঙালি আইনজীবী
বিষয়শ্রেণী:বাঙালি লেখক
বিষয়শ্রেণী:১৮৯০-এ জন্ম
বিষয়শ্রেণী:দক্ষিণ চব্বিশ পরগনা জেলার ব্যক্তি
হরিসাধন চট্টোপাধ্যায়

**হরিসাধন চট্টোপাধ্যায়** (১৮৯০ - ১৯৫৮) একজন অধ্যাপক এবং শিক্ষাবিদ।

## অবদান
এঁর পিতা ছিলেন পশ্চিমবঙ্গের দক্ষিণ ২৪ পরগণা জেলার মজিলপুরের শিক্ষক নীলমনি চট্টোপাধ্যায়। হরিসাধন ছিলেন তার পিতার জ্যেষ্ঠ পুত্র। হরিসাধন এমএ পাস করে সুরেন্দ্রনাথ কলেজে অধ্যাপকের পদ গ্রহণ করেন এবং পরে অধ্যক্ষ হন। তার চিন্তাতেই সুরেন্দ্রনাথ কলেজে বাণিজ্য বিভাগ খোলা হয়। তিনি যোগেশচন্দ্র কলেজেরও অন্যতম প্রতিষ্ঠাতা ছিলেন ।

হরিসাধন সর্বপ্রথম বাংলা ভাষায় অর্থনীতির বই লেখেন। তিনি *আমরা বাঙালি* বইয়ের লেখক। তিনি ইন্ডিয়ান ইকনমিক অ্যাসোসিয়েশনের সদস্য নির্বাচিত হয়েছিলেন। তিনি গ্রামের কো-অপারেটিভ ব্যাঙ্কের চেয়ারম্যানও ছিলেন।

## তথ্যসূত্র

পশ্চিমবঙ্গ - জেলা দক্ষিণ চব্বিশ পরগণা সংখ্যা - তথ্য ও সংস্কৃতি বিভাগ পশ্চিমবঙ্গ সরকার পৃ: ২৭৬

বিষয়শ্রেণী:বাঙালি শিক্ষাবিদ
বিষয়শ্রেণী:বাঙালি লেখক
বিষয়শ্রেণী:১৮৯০-এ জন্ম
বিষয়শ্রেণী:১৯৫৮-এ মৃত্যু
সোমপ্রকাশ

right|thumb|সোমপ্রকাশ-এর প্রথম পাতা 
**সোমপ্রকাশ** একটি সাপ্তাহিক বাংলা পত্রিকা। ঈশ্বরচন্দ্র বিদ্যাসাগরের প্রেরণায় পণ্ডিত দ্বারকানাথ বিদ্যাভূষণ ১৮৫৮ সালের ১৫ নভেম্বর সোমপ্রকাশ সাপ্তাহিক পত্রিকা প্রকাশ করেন। এই পত্রিকা প্রকাশ ছিল দ্বারকানাথের জীবনের শ্রেষ্ঠ কাজ। তিনি দেখালেন একটি পত্রিকা কীভাবে সামাজিক ও রাজনৈতিক আন্দোলনের প্রেরণা আনতে পারে এবং অন্যায় অত্যাচারের বিরুদ্ধে প্রতিবাদ করতে পারে। ১৮৭৮ সালে ব্রিটিশ সরকার লর্ড লিটন ভার্নাকুলার প্রেস অ্যাক্ট জারি করেন। দ্বারকানাথ এই অসম্মানজনক আইনের বিরুদ্ধে প্রতিবাদ করে এক বছরের বেশি সোমপ্রকাশের প্রকাশ বন্ধ রাখেন। সোমপ্রকাশ পত্রিকা আগেকার সাহেবি বাংলা, মৈথিলি বাংলা এবং সংস্কৃত বাংলা প্রভৃতি ভেঙে চুরে বিশুদ্ধ বাংলা ভাষা চালু করে বাংলাভাষা বিকাশে বড় অবদান রাখে। প্রগতিশীল পত্রিকা সোমপ্রকাশ বাল্য-বিবাহ এবং কৌলিন্য প্রথারও বিরোধিতা করে ও নারী-শিক্ষা ও বিধবা-বিবাহে সমর্থন করেছিল। বিভিন্ন সময় এই পত্রিকার পরিচালন কার্যে সহায়তা করেছিলেন শিবনাথ শাস্ত্রী, মোহনলাল বিদ্যাবাগীশ, কৈলাসচন্দ্র বিদ্যাভূষণ প্রমুখ। এই পত্রিকার অন্যতম প্রধান লেখক ছিলেন নগেন্দ্রনাথ ভাদুড়ী - যিনি মহর্ষি নগেন্দ্রনাথ বা ভাদুড়ী মহাশয় নামেও প্রসিদ্ধ।

## তথ্যসূত্র

বিষয়শ্রেণী:বাংলা ভাষার সংবাদপত্র
বিষয়শ্রেণী:বাংলার নবজাগরণ
শন ক্যারল

thumb|right|শন ক্যারল
**শন এম ক্যারল** (ইংরেজি ভাষায়: Sean M. Carroll) (জন্ম: ১৯৬৬) একজন মার্কিন তাত্ত্বিক ভৌত বিশ্বতত্ত্ববিদ। তিনি বর্তমানে ক্যালিফোর্নিয়া ইনস্টিটিউট অফ টেকনোলজির পদার্থবিজ্ঞান বিভাগের শিক্ষক হিসেবে কর্মরত আছেন। কৃষ্ণ শক্তি ও সাধারণ আপেক্ষিকতার বিশেষজ্ঞ হিসেবে সুপরিচিত এই বিজ্ঞানী বিজ্ঞান বিষয়ে নিয়মিত ব্লগ লিখে থাকেন। তিনি কসমিক ভ্যারিয়েন্স নামক একটি পদার্থবিজ্ঞান ব্লগে লিখেন। এছাড়া ন্যাচার, সিড, স্কাই অ্যান্ড টেলিস্কোপ এবং নিউ সাইন্টিস্ট সাময়িকীতেও লিখেন। তিনি "স্পেসটাইম অ্যান্ড জিওমেট্রি" নামক একটি জনপ্রিয় স্নাতক পর্যায়ের পাঠ্যবইয়ের রচয়িতা।

## জীবনী
ক্যারল হার্ভার্ড ইউনিভার্সিটি থেকে ১৯৯৩ সালে জ্যোতির্বিজ্ঞান ও জ্যোতিঃপদার্থবিজ্ঞান বিষয়ে পিএইচডি ডিগ্রি অর্জন করেন। সেখানে তার উপদেষ্টা ছিলেন বিজ্ঞানী জর্জ বি ফিল্ড। এরপর তিনি ডক্টোরাল-উত্তর গবেষক হিসেবে ম্যাসাচুসেট্‌স ইনস্টিটিউট অফ টেকনোলজি ও ইউনিভার্সিটি অফ ক্যালিফোর্নিয়া, সান্টা বারবারায় কাজ করেন। ২০০৬ সালে পূর্ব পর্যন্ত ইউনিভার্সিটি অফ শিকাগোতে সহকারী অধ্যাপক হিসেবে শিক্ষকতা করেন।

## গবেষণা
* লোরেন্‌ৎস ইনভ্যারিয়েন্সের লঙ্ঘন বিষয়ক নকশা ও এর পরীক্ষণমূলক সীমাবদ্ধতা।
* সাধারণ আপেক্ষিকতায় বদ্ধ সময়ের মতো বক্ররেখার প্রকৃতি।
* ক্ষেত্র তত্ত্বে টপোলজিগত ত্রুটির বৈচিত্র্য
* অতিরিক্ত স্থান-কাল মাত্রার বিশ্বতাত্ত্বিক গতিবিজ্ঞান।
* কৃষ্ণ শক্তির বিভিন্ন নকশা এবং কৃষ্ণ বস্তু ও সাধারণ বস্তুর সাথে এর মিথস্ক্রিয়া।
* বিশ্বতত্ত্বে সাধারণ আপেক্ষিকতার সংশোধন।
* সময়ের তীর সমস্যার সমাধান হিসেবে স্বতঃস্ফূর্ত স্ফীতি।

## প্রকাশনাসমূহ
* শন ক্যারল, "*Spacetime and Geometry: An Introduction to General Relativity*" (২০০৩)
* প্রকাশনার তালিকা

## তথ্যসূত্র

## বহিঃসংযোগ
* ক্যারলের ওয়েবসাইট, ''প্রিপোস্টারাস ইউনিভার্স''
* কারিকুলাম ভিটা
* কসমিক ভ্যারিয়েন্সে শনের পৃষ্ঠা

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন পদার্থবিজ্ঞানী
বিষয়শ্রেণী:বিশ্বতত্ত্ববিদ
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:মার্কিন ব্লগ-লেখক
বিষয়শ্রেণী:বিজ্ঞান ব্লগ-লেখক
বিষয়শ্রেণী:মার্কিন নাস্তিক
বিষয়শ্রেণী:২০শ শতাব্দীর নাস্তিক
বিষয়শ্রেণী:২১শ শতাব্দীর নাস্তিক
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক
বিষয়শ্রেণী:মার্কিন পাঠ্যপুস্তক লেখক
বিষয়শ্রেণী:মার্কিন বিশ্বতত্ত্ববিদ
বিষয়শ্রেণী:মার্কিন সংশয়বাদী
বিষয়শ্রেণী:শিকাগো বিশ্ববিদ্যালয়ের শিক্ষক
বিষয়শ্রেণী:মার্কিন ব্লগার
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
বিষয়শ্রেণী:হার্ভার্ড গ্র্যাজুয়েট স্কুল অফ আর্টস অ্যান্ড সায়েন্সের প্রাক্তন শিক্ষার্থী
বিষয়শ্রেণী:মার্কিন পুরুষ ব্লগার